opozicija - Srpskainfo\nSlobodan Popadić 3 dana\nDNS je trenutno jedina opoziciona stranka u Banjaluci. Sve ostale stranke su na vlasti ili na republičkom ili na lokalnom nivou. Time još jednom pokazujemo da nas ne interesuju fotelje, već promjene koje će donijeti bolji život građanima Banjaluke i Republike Srpske.\nOdbornici Skupštine grada Banjaluke razmatraće danas Prijedlog odluke o usvajanju budžeta za ovu godinu u iznosu od 149.770.000 KM.\nPričajte šta hoćete, ali nema tog društvenog interesa koji je jači od pojedinačnih interesa u našoj politici, a u drugom redu od ličnih sujeta.\nTRAŽE PUŠTANJE IZ ZATVORA Saveznici Navaljnog pozivaju na novi masovni protest\nPredsjednik Republike Srpske Željka Cvijanović rekla je danas u Banjaluci da su se na jučerašnjem protestu ugostiteljskih radnika u Srpskoj pojavili pojedini opozicionari, pokušavajući da to okupljanje ljudi koji imaju svoju muku neprimjereno zloupotrijebe i iskoriste u političke svrhe.\nBorenović: PDP dosljedan bazičnim vrijednostima političkog djelovanja\nPredsjednik PDP Branislav Borenović rekao je danas da ova partija dosljedno čuva bazične vrijednosti političkog i društvenog djelovanja već više od decenije, koliko opoziciono djeluje.\n"Novi pokret ne mora da znači BOLJI KVALITET" Antić u Stanivukovićevoj ideji vidi mnogo nepoznanica\nNajava gradonačelnika Banjaluke Draška Stanivukovića da će uskoro osnovati politički pokret koji bi trebao da okupi građane koji su za promjene u Srpskoj, bez obzira da li su ili nisu u nekoj stranci, otvorila je raspravu u javnosti koja je za sada podijeljena oko toga da li je najavljeni pokret potreban ili ne.\nPredsjednik Skupštine Srbije Ivica Dačić izjavio je danas da je međustranački dijalog trenutno u "umrtvljenoj fazi".\nPotpredsjednik Narodne skupštine Republike Srpske Milan Petković izjavio je danas Srni da je opozicija napuštanjem posebne skupštinske sjednice pokazala da se boji visokog predstavnika i da nije dorasla za donošenje velikih i značajnih odluka za Srpsku.\nPredsjednik Narodne partije Srpske (NPS) Darko Banjac rekao je da je očigledno da opozicija ne želi da izrazi stav protiv visokog predstavnika u BiH, pa je našla "nebulozne političke razloge" i napustila sjednicu parlamenta Srpske da ne bi pokazala u suštini kakva je njihova politika.


Srpske turističke agencije u nemilosti pandemije › Made-in-Germany.rs\nOsiguravajuće kuće u Srbiji, iako dugogodišnji partneri turističkih agencija, sada odbijaju da izdaju agencijama polise od insolventosti pod izgovorom da su rizične, iako znaju, kako kaže Milan Vasić, komercijalni direktor Plana Tours-a, da je to jedino moguće rešenje za dalji nastavak poslovanja agencija.\n– Da li to znači da mi posle 30 godina uspešnog poslovanja trebamo da zatvorimo svoje poslovnice? Molim i osiguravajuće kuće i naše ministarstvo da hitno reše ovaj presedan koji je zadesio naš sektor – apeluje Vasić i dodaje da se trajno rešenje traži za sve turističke agencije, a ne samo produžetak od tri meseca i dalji nastavak agonije.\nOn naglašava da bankarske garancije koje se pominju u praksi nisu izvodljive, jer ne postoji korisnik garancije. Takođe, kako kaže, takvo rešenje ne bi zadovoljilo većinu agencija, jer bi garancije dobilo samo njih dvadesetak, prenosi B92.\n– Napominjem da postoje male porodične agencije sa 2-3 zaposlena, koje uspešno posluju i nikome ne duguju novac i još jednom molim naše partnere osiguravajuće kuće da budu sa nama i u teškim trenucima, jer pravi partner je tu i u dobru i zlu – dodaje Vasić i tvrdi da bi trajno rešenje bilo da se pravilnik hitno promeni kako bi svaki putnik za svoj aranžman bio pokriven polisom.\nOn ističe da samo u letnjem periodu preko turističkih agencija svoj odmor organizuje više od 1,5 miliona turista. Kako kaže, to je ozbiljna branša i njeni članovi neće dozvoliti da se neko na ovaj način igra sa njihovim ugledom i poverenjem stečenim kod klijenata.\n– Dajem punu podršku svim mojim kolegama, a ima nas preko 5.000, na daljoj borbi i rešavanju ovog za nas najtežeg trenutka od kada postojimo, iako do toga nije došlo našom voljom. Imamo ustavno pravo na rad i istrajaćemo u tome do konačne pobede – poručuje komercijalni direktor Plana Tours-a.\nProširena ovlašćenja Agencije za sprečavanje korupcije\nU Srbiju ove godine pristiglo 1,613 mlrd. € stranih investicija


SPORAZUMI O SARADNJI SRPSKE I ŠVEDSKE POLICIJE\nPotpredsednik Vlade Republike Srbije i ministar unutrašnjih poslova dr Nebojša Stefanović i ambasador Кraljevine Švedske Jan Lundin potpisali su 5. februara 2019. u Beogradu sporazume koji će omogućiti dalju stratešku saradnju srpske i švedske policije.\n„Naša dosadašnja saradnja je u mnogome doprinela reformi srpske policije i učinila da ona bude prepoznata kao vredan i važan međunarodni partner u borbi protiv organizovanog kriminala, korupcije i svih drugih oblika kriminaliteta. Srbija je zemlja koja je jasno opredeljena za put ka Evropskoj uniji i usvajanje njenih vrednosti, te nam reforma Ministarstva, bazirana na švedskim modelima i saradnji sa Švedskom, može samo doneti veliku korist“, rekao je Stefanović po potpisivanju sporazuma.\nMinistar i ambasador danas su potpisali sporazume o saradnji u okviru projekta „Smanjenje rizika u Srbiji kroz unapređenu koordinaciju u upravljanju vanrednim situacijama“, saradnji u okviru programa „Razvoj Ministarstva unutrašnjih poslova Republike Srbije za period 2019-2020“ i Sporazum za realizaciju programa „Podrška razvojnim kapacitetima strateškog upravljanja i evropskih integracija u Ministarstvu unutrašnjih poslova Republike Srbije“.\nStefanović se zahvalio Кraljevini Švedskoj, švedskoj policiji i ambasadoru Lundinu, kako je naveo, ne samo na finansijskoj podršci, već i na kontinuiranoj i posvećenoj saradnji.\nOn je istakao da će Sporazum o unapređenju koordinacije u vanrednim situacijama, koji je potpisan, doprineti razmeni dragocenih iskustva koje obe strane imaju u elementarnim nepogodama i precizirao da Sporazumi o saradnji u okviru programa ,,Podrška razvojnim kapacitetima strateškog upravljanja i evropskih integracija“ i ,,Razvoj Ministarstva unutrašnjih poslova Republike Srbije za period 2019-2020” predstavljaju nastavak ranijih projekata razvoja policije, a posebno u domenu kriminalno-obaveštajnog modela, strateškog planiranja, razvoja forenzike i rodne ravnopravnosti.\n„U interesu je Evrope da Srbija stekne švedska iskustva u ovim oblastima, koja će joj olakšati dalji put ka evropskim integracijama. I ovo je švedska investicija u evropsku budućnost Srbije “, rekao je Lundin istakavši da je više od trećine godišnjeg budgeta saradnje sa Srbijom namenjeno programima saradnje sa Ministarstvom unutrašnjih poslova.


U Mladenovcu održan humanitarni MMA turnir za Ivonu Vasilić (video) - Mladenovac Uživo\nU mladenovačkom Sportskom centru “Ljubomir Ivanović Gedža” održan je MMA turnir humanitarnog karaktera koji je organizovan sa ciljem doniranja novčanih sredstava za kupovinu kolica Ivoni Vasilić koja boluje od cerebralne paralize. Nažalost ova manifestacija čiji je tehnički organizator bio klub “Čopor” iz Mladenovca okupila je oko dvesta gledalaca tako da nije u potpunosti ispunjen prevashodni cilj ove humanitarne borilačke večri iako je cena ulaznice iznosila 200 dinara.\nPrisutna publika mogla je da vidi zanimljive i neizvesne borbe u oktagonu, a najviše “žara” donela je završna u kojoj je Mladenovčanin Ivan jakovljević savladao Petra Zukića koji je nastupio za MMA team “300” Bač. Kad je reč o MMA borbama, pobede su još ostvarili Petar Živaljević (Čopor) koji je savladao Lazara Novakovića (Maximus S.Palanka), Antonio Zovak (MMA team “300” Bač) nokautom je pobedio Dragana Petrovića (Tigrovi Žabalj), Aleksandar Đorđević (Animal Leskovac) bio je uspešniji od Nebojše Prokića (Pirot) dok je u super teškoj kategoriji Ivan Vićić (Maximus S. Palanka) trijumfovao nad Slavoljubom Petrovićem (Radnički).\nU uvertiri MMA borbi publici su se uspešno predstavili i domaći kik bokseri koji su za prikazane borbe nagrađeni gromkim aplauzom. U premijernoj borbi večeri, Petar Vasilić (Čopor) savladao je Nikolu Čupića (Maximis S.Palanka), Ognjen Cvetovski (Kik bos CDF) nakon ekstra runde pobedio je Stevana Pavlovića (Čopor) dok je Ivan Beljaković ( Čopor) bio uspešniji od Jovice Andrića (Kobre). Generalni sponzor humanitarne sportske večeri bila je firma “Oganj” Stefana Srećkovića.


Od sutra pojačane kontrola obveznika koji su vršili promet u BiH koristeći usluge „brzih pošta“ – Radio Feral\n24/05/2022 24/05/2022 Mirsad Zulic\t0 Comments\nInspektori Uprave za indirektno oporezivanje će sutra, 25.05.2022. godine, započeti pojačane kontrole obveznika koji su obavljali promet u Bosni i Hercegovini koristeći usluge “brzih pošta”.\nRazlog za pojačane kontrole ovih obveznika su sumnje u neprijavljivanje kompletno ostvarenog prometa.\nVelik broj obveznika u Bosni i Hercegovini znatan dio svog prometa ostvaruje na način da se roba oglašava i prodaje putem interneta, a za dostavu paketa se koriste usluge “brzih pošta”. Na osnvu urađenih analiza UIO je utvrdila da određeni broj obveznika nije prikazivao sav ostvaren promet, te će u kotrolama biti utvrđeno stvarno činjenično stanje.\nNa osnovu pribavljenih informacija UIO je izvršila identifikaciju lica koja u ovom trenutku nisu obveznici PDV-a u BiH, a koja su ostvarila promet (naplatu po preduzeću za isporučene pošiljke kod svih pošta u BiH), na godišnjem nivou iznad 50.000,00 KM. Ova lica su već morala podnijeti zahtjev za registraciju i ulazak u sistem PDV-a u BiH.\nPored toga, UIO je izvršila identifikaciju obveznika PDV-a koji su već registrovani u Upravi, ali je analizom utvrđeno da su ostvarili promet znatno veći u odnosu na promet koji su iskazali i prijavili u svojim PDV prijavama.\nZato još jednom pozivamo sve obveznike PDV-a, koji su u prethodnom period vršili promet dobara na način da su koristili i uluge “brzih pošta”, da još jednom pregledaju svoje knjigovodstvene evidencije i ukoliko uoče nepravilnosti da eventualno izmjene svoje PDV-e prijave. Također, pozivamo obveznike koji nisu u sistemu PDV-a, a koji su prešli prag oporezivog prometa u iznosu od 50.000 KM da hitno podnesu zahtjev za registraciju u Jedinstveni registra obveznika PDV-a u UIO. Na oavakav način će obveznici izbjeći prekršaje i kazne u predstojećim kontrolama.\nInspektori UIO će pojačane kontrolne aktivnosti provesti na području cijele Bosne i HHercegovine. Aktivnosti na terenu počinju 25.5.2022. godine i provodit će se sa većim ili manjim intenzitetom do kraja 8 (osmog) mjeseca 2022. godine.\n← Vlada FBiH potpisala kolektivni ugovor s rudarima\nPostavljen stacionirani radar u Orahovcu kod Zvornika →\nDW: Energetski projekti udaljavaju BiH i Srbiju od EU\n06/04/2019 06/04/2019 Mirsad Zulic\t0\n24/06/2019 24/06/2019 Mirsad Zulic\t0\nBukvarević: Borci koji smatraju da su neki podaci u Registru netačni, neka odu u svoje grupe za vojne evidencije\n06/03/2020 06/03/2020 Mirsad Zulic\t0


10.08.2019 u 10:14\nRebić: Policija intenzivno radi na rasvetljavanju ubistva\nDirektor policije MUP-a Srbije Vladimira Rebić izjavio je danas da policija intenzivno radi na otkrivanju počinioca ili počinilaca četvorostrukog ubistva u zaseoku između Jabukovca i Vratne kod Negotina. „U ovom trenutku nismo sigurni ni kada se ubistvo desilo, zato što je to selo zabačeno od glavnih puteva”, rekao je Rebić za RTS. Prema njegovim rečima, procena je da su gotovo dva dana prošla od ubistva do trenutka kada ih je juče slučajni prolaznik pronašao. Policija i nadležno tužilaštvo intenzivno rade na utvrđivanju svih okolnosti i pronalaženju tragova. „Ja se nadam da ćemo ovo ubistvo brzo rešiti, naša statistika je veoma pozitivna po pitanju rasvetljavanja krivičnih dela ubistava i kreće se više od 95 odsto, tako da verujem da ćemo i ovog puta biti na visini zadatka”,\n29.07.2019 u 22:22\nGLINA - Predstavnici Srpskog narodnog veća (SNV) odali su u Glini počast srpskim žrtvama koje su ustaše na današnji dan 1941. ubili u tadašnjoj pravoslavnoj crkvi Rođenja presvete Bogorodice, koja je potom spaljena i srušena. Predsednik SNV Boris Milošević založio se za to da se objektu koji se nalazi na mestu zločina vrati spomenička funkcija i arhivska građa, kako ti zločini i njihove žrtve ne bi bili zaboravljeni, prenosi Hina. „Ne možemo ići po svetu i pričati o holokaustu, a zaboraviti na poštovanje ovih žrtava ovde”, poručio je Milošević. Predsednik SDSS-a Milorad Pupovac rekao je da je reč o jednom od najgnusnijih zločina režima NDH koji je te 1941. godine pokazivao, kako je rekao, svoju genocidnu nameru. „Ljudi Topuskog i bivšeg kotara Vrginmost ničim nisu pokazali\n23.07.2019 u 08:36\nParastos ubijenim žeteocima, zločin bez imena ubica\nSTARO GRACKO - Parastos za 14 srpskih žetelaca ubijenih na njivi iz zasede 23. jula 1999. godine održan je danas u Starom Grackom, a pomoćnik direktora Kancelarije za KiM Petar Petković upozorio je da taj zločin predstavlja veliku mrlju na licu međunarodne zajednice koja nije ništa učinila da privede nalogodavce i ubice. Petković je u obraćanju na parastosu naveo da se navršava 20 godina od neizmerne tuge i bola za čertnaestoricom srpskih mučenika masakriranih od albanskih terorista na njivi usred žetve. „Zlatno klasje u Starom Grackom od ovog zločina rađa pšenicu boje krvi i tako će biti dok se ne pronađu oni koji na svojim rukama nose krv postradalih. Ovaj zločin predstavlja veliku mrlju na licu međunarodne zajednice koja ništa nije učinila da licu pravde privede nalogodavce i počinioce ovog gnusnog zločina protiv čovečnosti”, rekao je Petković.\n16.07.2019 u 15:34\nBivši komandant Armije RBiH Ahmet Sejdić oslobođen je optužbi za ratne zločine nad civilima srpske nacionalnosti na području opština Rudo, Višegrad i Goražde. Njega je prvostepenom odlukom svih optužbi oslobodio Sud BiH, javlja Kliks, prenosi Tanjug. Sejdić se teretio da je naredio i nečovečno postupao prema civilima srpske nacionalnosti na području opština Rudo, Višegrad i Goražde. Tužilaštvo je tvrdilo, ali nije i dokazalo, da je zločin počinio od jula 1992. do februara 1993. godine. On se teretio i da nije sprečio ili kaznio podređene osobe u nanošenju povreda i drugih patnji civilima i ratnim zarobljenicima, kao i u pljačkanju imovine. Sejdić je uhapšen u novembru 2015. godine, optužnica je potvrđena u februaru 2016, a suđenje je trajalo od aprila 2016. godine.\nBANjALUKA - Apelaciono veće Suda BiH ukinulo je prvostepenu presudu, kojom su Mustafa Đelilović i još sedmorica Bošnjaka osuđeni na ukupno 60 godina zatvora za ratne zločine nad srpskim i hrvatskim civilima u logorima Silos, Krupa i Osnovnoj školi „9. maj” , na području Hadžića. Glavni pretres biće ponovo održan pred Apelacionim većem. Više od dve decenije srpski logoraši čekali su sudsku pravdu, da bi onu koju im je 5. jula prošle godine isporučio Sud BiH, dočekali s ogorčenjem. Za hapšenja i zatvaranja oko 500 Srba, među kojima su bili maloletni, žene, starci - zlostavljanja i premlaćivanja, izgladnjivanja i odvođenja na prinudni rad, gde su maltretirani i ubijani, osmorica optuženih osuđeni su na kazne od svega pet do 10 godina. Godinu kasnije, prvostepena presuda je\n11.07.2019 u 12:56\nPerković iz nemačkog zatovora prebačen u Remetinac\nZAGREB - Nekadašnji načelnik u Službi državne bezbednosti SFRJ i kasnije hrvatski obaveštajac Josip Perković, pravosnažno osuđen zbog teškog ubistva hrvatskog emigranta Stjepana Đurekovića, danas je posle nepunih pet i po godina iz zatvora Nemačkoj prebačen u Hrvatsku. Po sletanju u Zagreb, Perković ide u zatvor u Remetincu odakle će ga naknadno rasporediti u neku od zatvorskih jedinica, prenosi hrvatski N1. Advokat Ante Nobilo rekao je da će za svog klijenta prvo da dogovori zdravstvene preglede, jer u Nemačkoj nije imao adekvatnu zdravstvenu zaštitu. „Njihov stav je bio da ne treba trošiti na njega jer će ga ionako izručiti Hrvatskoj”, rekao je Nobilo za hrvatski sajt „Dnevnik”. Perković je, zajedno s nekada nadređenim Zdravkom Mustačem, zbog optužbi za učestvovanje u\n06.07.2019 u 14:49\nDodik: Sramni zavet ćutanja o stradanju Srba\nBRATUNAC – Predsedavajući Predsedništva BiH Milorad Dodik rekao je danas u Bratuncu da će biti prekinut „sramni zavet ćutanja svetskih moćnika”, koji to namerno čine i dela sarajevske elite o stradanju Srba u Podrinju, jer veoma dobro znaju šta se tu dešavalo od 1992. do 1995. godine. On je, na obeležavanju 27 godina od zločina koji su nad srpskim narodom u srednjem Podrinju počinile muslimanske snage od maja do decembra 1992. godine istakao da je skoro svaka kuća srednjeg Podrinja zavijena u crno i da je to mesto strašnih zločina u kojem su samo žrtve dobile ime, ali ne i nalogodavci, iako su njihova imena nezvanično svima poznata. Dodik je podsetio da za zločin nad Srbima u Podrinju niko nije odgovarao, prenosi RTRS. „To što oni ćute, ne znači da se zločin nije dogodio, ne znači da oko


Novac za borbu s klimatskim promenama dobija Beograd i još tri grada | Energetski portal Srbije\nNovac za borbu s klimatskim promenama dobija Beograd i još tri grada\nDržavna sekretarka u Ministarstvu poljoprivrede i zaštite životne sredine Stana Božović izjavila je danas da je Beograd jedan od četiri svetska grada koji je dobio novac za pitanje klimatskih promena, što je veliki uspeh.\n„Moram da najavim da je, na COP 21 u Parizu (konferencija o klimi), Beograd ušao u četiri svetska grada koji je dobio novac za pitanje klimatskih promena i smanjenje emisije gasova sa efektom staklene bašte“, rekla je Božović na konferenciji „Borba protiv klimatskih promena – spremnost Srbije“, održanoj u Privrednoj komori Srbije.\nOna je navela da je Vlada Republike Srbije, kada je reč o klimatskim promenama, vrlo posvećena toj oblasti i da prvi put ima sve planove u oblasti životne sredine, naravno i u oblasti klimatskih promena.\n„Već imamo preko 100 miliona evra najavljenih projekata za bespovratna sredstva iz IPA fondova, i to već za 2017. i 2018. godinu“, precizirala je Božović, dodajući da smo u proteklom periodu imali jako malo strateških stvari kada su u pitanju klimatske promene.\nOna se osvrnula i na danas predstavljenu „Strategiju u borbi protiv klimatskih promena sa akcionim planom“, koju će sa milion evra finansirati EU, a koja, kako kaže, podrazumeva sve međunarodne obaveze koje Srbija ima kada je u pitanju EU.\nBožović je još jednom istakla da je ovo vrlo kompleksna i teška oblast, i da je dosta posla urađeno u protekle tri godine.


Građani detektuju nedostatak spremnosti nadležnih institucija da preuzmu inicijativu kako bi se dogovoreno realizovalo i nelegalna eksploatacija šljunka zaustavila - Antikorupcija\nGrađani detektuju nedostatak spremnosti nadležnih institucija da preuzmu inicijativu kako bi se dogovoreno realizovalo i nelegalna eksploatacija šljunka zaustavila\nNeophodnost bolje saradnje između nadležnih institucija, kako unutar tako i između entiteta, donošenje suštinskih promjena u primjeni strateških i planskih dokumenata, promjena u načinu na koji se daju administrativne dozvole i uspostavljanje efikasnog sistema kontrole, nadzora i kažnjavanja nelegalnih aktivnosti, te, potreba veće uključenosti građana, zaključci su danas (08.06.), u Doboju, održanog okruglog stola, na kome je nastavljen dijalog civilnog društva, odnosno građanskih aktivista, sa predstavnicima institucija sistema. Saopštenje organizatora okruglog stola - neformalnih grupa građana „Za legalnu i kontrolisanu eksploataciju šljunka u slivu rijeke Bosne“ i „Zaustavimo nelegalnu eksploataciju šljunka u Maglaju“ - prenosimo u cjelosti.\nPoplave, devastirana životna sredina i višemilionska šteta samo su neke od posljedica višedecenijske nelegalne eksploatacije minerala u slivu rijeke Bosne. Od 2014. godine pa do danas urađene su brojne studije i analize koje su potvrdile da su zbog načina na koji se eksploatiše šljunak slivovi devastiranih rijeka mnogo više izloženi riziku od poplava.\nU cilju ponovnog pokretanja dijaloga o ovom zajedničkom problemu i pronalaska najboljeg načina da se pristupi njegovom rješavanju, neformalne grupe građana „Za legalnu i kontrolisanu eksploataciju šljunka u slivu rijeke Bosne“ i „Zaustavimo nelegalnu eksploataciju šljunka u Maglaju“ su danas u Doboju organizovale zajednički okrugli sto kome su prisustvovali predstavnici grupa građana, predstavnici Republičke uprave za inspekcijske poslove RS, Federalne uprave za inspekcijske poslove, Republičke uprave civilne zaštite, eksperti iz navedene oblasti i drugi gosti.\n„Prije dvije godine smo imali sličan sastanak i primili smo k znanju primjedbe koje su bile od građana i mi smo poduzeli aktivnosti koje su propisane zakonom o vodama Federacije i zakonom o inspekcijama, tako da, što se tiče vađena materijala na teritoriji Federacije nemamo do sad nikakvih iznenađenja, nema nelegalne eksploatacije, držimo to pod kontrolom. Pozivam građane, ukoliko primjete da smo napravili propust, da se slobodno jave i naprave prijave a mi ćemo izaći na teren“, izjavio je Mirsad Smailagić, Federalni vodoprivredni inspektor iz Federalna uprave za inspekcijske poslove.\nPodsjećamo, u prethodnih godinu i po dana, predstavnici neformalnih grupa građana su se u dva navrata sastali sa predstavnicima Inspektorata, Okružnog javnog tužilaštva, Ministarstva poljoprivrede, vodoprivrede i šumarstva RS, JU Vode RS, Agencije za vodno područje rijeke Save predstavnicima Općine Maglaj i drugih, u Doboju i Maglaju. Na održanom okruglom stolu, kao i na prethodna dva, došlo se do sličnih zaključaka, kao što su neophodnost bolje saradnje između nadležnih institucija, kako unutar tako i između entiteta, donošenje suštinskih promjena u primjeni strateških i planskih dokumenata, promjena u načinu na koji se daju administrativne dozvole i uspostavljanje efikasnog sistema kontrole, nadzora i kažnjavanja nelegalnih aktivnosti. Posebno je naglašena neophodnost veće uključenosti građana u vidu građanskih inicijativa, prijedloga lokacija za produbljivanje i čišćenje korita, kao i podnošenja prijava po uočavanju nelegalne aktivnosti.\n„Dobra strana ovih skupova jeste identifikacija prostora za dalje djelovanje na rješavanju problema i donošenja odluka o konkretnim akcijama. Ono što zabrinjava jeste nedostatak spremnosti nadležnih institucija da preuzmu inicijativu kako bi se dogovoreno zaista i realizovalo. Zbog toga je korisno periodično organizovanje skupova kako bi se vidjelo koliko je do danas urađeno, koliko nije i zašto, i kako bi se građani dodatno informisali o aktivnostima i upoznali sa načinom na koji mogu učestvovati i pomoći“, jedna je od poruka koju su aktivisti za uređeni vodotok rijeka Bosna i Drina uputili sa Okruglog stola u Doboju.\nPodsjećamo javnost, neformalne grupe građana se zalažu da uređenom, konkretno definisanom legislativom, nadležne institucije dodjeljuju koncesije ili daju administrativne dozvole sa preciziranim količinama očišćenog materijala i eksploatisanog šljunka, čime se obezbjeđuje uređeno korito rijeke Bosne, što će dovesti do toga da su građani efikasnije zaštićeni od mogućih poplava, opasnosti za živote i materijalne štete. Takođe, da i kontrolni organi dosljedno rade svoj posao i preduzimaju mjere da se suzbije nelegalna i nekontrolisana eksploatacija minerala.\n„Neformalna grupa građana koje se bave problemom nelegalne i nekontrolisane eksploatacije šljunka na području Doboja, Vukosavlja, Modriče i Šamca u proteklih godinu dana podnijeli su ukupno 10 prijava nadležnima, Aktivisti iz Zvornika su uz podršku CCI podnijeli ukupno 8 prijava nadležnima, a što se tiče prijava u radu dvije neformalne grupe građana, Grupe u Maglaju i Grupe za Zavidoviće i Žepče, one su od početka rada podnijele 4 prijave Federalnoj vodnoj inspekciji tražeći postupanje ili kontrolni nadzor na naznačenim lokalitetima“, informacije su o podnesenim prijava Grupa sa Okruglog stola u Doboju.\nPredstavnici grupa građana su još jednom pokazali spremnost za nove aktivnosti kako bi se uhvatili u koštac sa problemom nelegalne i nekontrolisane eksploatacije šljunka. Sa druge strane, od nadležnih za upravljanje i nadzor nad vodotokom rijeka u BiH se očekuje da se aktivnije i konkretnije uključe u problematiku rješavanja nelegalne i nekontrolisane eksploatacije minerala iz rijeka i zemljišta uz priobalje. To je i preduslov da su u budućnosti građani bolje zaštićeni u slučaju povećanih padavina, porasta vododostaja rijeka i eventualnih poplava.


Fatija EL ASAL\nZAKLELA SAM SVOJE PERO\nTradicionalnu poruku za Svetski dan pozorišta – 27. mart, koju Međunarodni pozorišni institut upućuje svim teatrima u svetu, ove godine napisala je Fatija El Asal, predsednica Udruženja egipatskih književnica i Progresivne unije žena Egipta.\n”Uvek sam bila ubeđena da se pozorišni pisci izdvajaju plemenitošću ljudskih osećanja. Njihova poruka stoga može pomoći ljudima da se uzdignu i prevaziđu sebe, da se oslobode svega što ih pritiska i eksploatiše i tako im pomogne da dosegnu određeni stepen dostojanstva”, navodi se u poruci.\nPoruka je, po običaju ustanovljenom 1961. godine, čitana 27. marta, pre predstava, u pozorištima širom sveta.\n”Srećom, savremeno pozorište oslobodilo se tradicionalnih formi, zahvaljujući pozorištu apsurda, siromašnom pozorištu i eksperimentalnom avangardizmu, novim talasima koje su pokrenuli Pirandelo, Šo, Breht i mnogi drugi”, dodala je autorka poruke.\n”U svom pozorišnom prvencu Žene bez maski odlučila sam se za 'pozorište u pozorištu'. Moj komad je počinjao krikom, pitanjem, jer sam osećala da, duboko u sebi, nosim reči stare desetine godina, možda čak i stotine”.\n”Zaklela sam svoje pero da ne napiše ni jedan redak koji bi izražavao slabost ili frustraciju. Zamolila sam ga da mi pomogne da oživim sve one žene čiji život i ja delim, da postanem njihov glasnogovornik... da zajedničkim krikom odbacimo okolnosti i prilike koje su sprečile da se naš ljudski potencijal ostvari”, zapisala je Fatija El Asal.\n„Iskreno verujem da je pozorište svetlost koja ljudskom biću obasjava put, svetlost koja čini organsku vezu sa gledaocem.\nTa komunikacija među nama izvor je topline – bez obzira da li je reč o pozorišnom komadu na hartiji ili o njegovom izvođenju na sceni”, zaključila je ona.\nOva autorka napisala je 120 dramskih dela za radio (1957. prvi komad), 57 televizijskih serija, emitovanih u udarnim terminima, i šest drama koje su izvedene u najznačajnijim egipatskim pozorištima (prvi komad Klackalica 1969).\nMnogi od njenih komada bave se temama vezanim za društvene, verske i političke probleme egipatskog društva uopšte, a posebno žena. Napisala je i vrlo iskrenu i smelu autobiografiju, pod naslovom Uterus života.


LU Murano lusteri - nikad isti, uvek očaravajući - Lux Life luksuzni portal: Moda, Stil, Trendovi, Kolekcije 2019/2020...\nLusteri LU Murano brenda su savremena umetnička dela – rezultati beskrajnih eksperimenata i savršeni balans između stakla i svetlosti…\nOni su ručno napravljeni i oblikovani od strane majstora Gabia Forsaniera, koji je odgovoran za kreiranje novog nivoa elegancije i prefinjenosti u svakom svom delu. Kolekcije ovog brenda imaju veliki broj značajnih modela, koji su u potpunosti transparentni i dostupni u različitim veličinama i u više od 20 boja. Ipak, svaka nova kreacija širi portfolio ovog brenda, otkriva nove oblike i predivne kombinacije koje su revolucionarne i u isto vreme tradicionalne.\ncLUb luster na primer, je jedan od najpopularnijih dizajna ovog brenda, sa 60 različitih elemenata i prilagodivim dizajnom, što ga čini savršenim za hotele, klubove, barove i privatne rezidencije. Još jedan interesantnan komad je LUngo luster, koji ima elegantni profil na tri nivoa, sa 36 elemenata od duvanog stakla, po 12 na svakom nivou.\nLU Murano brend uvek eksperimentiše sa novim dizajnima, i u bliskoj budućnosti će predstaviti svoj novitet od ugljeničnih vlakana. Sada, ovo je samo prototip i pravi se od ugljeničnih vlakana koji su posuti u kalupe od originalnog LU lustera od duvanog stakla. Ovaj novitet će biti ultra lagan, sa težinom od samo 4 kg, dok njegovi stakleni ekvivalenti teže i do 40 kg. To će biti prava i savršena fuzija tehnologije i umetnosti, uz upotrebu avangarnih materijala i snažnog osećaja autentičnosti.\nlusteri od stakla\nPROČITAJTE SLEDEĆI TEKST: DRAGOCENI TERZANI DIZAJN


Back PRIVREDA PREDSTAVLJAMO Osnivanjem Udruženja kozara Srbije najavljeni bolji dani za kozarstvo\nčetvrtak, 14 novembar 2019 10:13\nTom prilikom održana je i Osnivačka skupština Udruženja kozara Srbije na kojoj je usvojen Statut i izabrani organi i rukovodstvo novoformiranog Nacionalnog udruženja i usvojen program rada. Pristupnicu je ovom prilikom potpisalo 127 kozara, koji očekuju da će na ovaj način biti rešeni gorući problemi u ovoj oblasti, pre svega - nesiguran plasman i niska cena mleka. Očekuju i da će novoformirano udruženje znatno više raditi na promociji kozarstva u Srbiji i promociji gotovih proizvoda, da će raditi na edukaciji i da će standardno, pružati svojim članovima sve benefite udruživanja oko organizacione i tehničke pomoći u svakodnevnom radu.\nPrema podacima Ministarstva poljoprivrede - Uprave za agrarna plaćanja, ovčarstvo i kozarstvo su dve grane stočarske proizvodnje koje beleže tendenziju porasta broja grla - u 2019. godini 78.222 poljoprivredna gazdinstva prijavila su 1.634.583 grla ovaca i koza.\nU strukturi ukupnog broja poljoprivrednih gazdinstava koja imaju ovce i koze, najzastuljenija su gazdinstva sa do 10 ovaca i koza (48%), za kojima slede gazdinstva sa 10-50 ovaca i koza (45,5%), dok je tržišno orijentisanih gazdinstava sa preko 50 ovaca i koza najmanje (svega 6,5%).\nMeđutim, u sktrukturi ukupnog broja ovaca i koza najmanje je učešće gazdinstava sa do 10 grla (13,7%) a najveće gazdinstava sa 10-50 grla (48%), ali je učešće gazdinstava sa preko 50 grla veoma respektabilno jer 6,5% gazdinstava poseduje preko 38% ukupnog broja ovaca i koza. Drugi problem je veoma mala zastupljenost umatičenih grla ovaca i koza - svega 12,5% - za koja je država isplatila 7.000 dinara po grlu odnosno ukupno 1,4 milijarde dinara.\nKada bi uzgajivači koza i ovaca u trogodišnjem periodu umatičili većinu grla mogli bi od države dobiti ukupno oko 10 milijardi dinara - što bi bila izuzetno značajna budžetska podrška razvoju ovčarstva i kozarstva u Srbiji!\nIznoseći ove podatke, dr Miladin Ševarlić, redovni profesor Poljoprivrednog fakulteta u Beogradu u penziji, rekao je da su naše farme, ma koliko velike, realno male i za naše, domaće tržište, a kamoli za zahtevno inostrano. Zato smatra da se do povećanja profitabilnosti može doći samo udruživanjem, jer snagom udruživanja se mogu ostvariti brojni benefiti i uticati na donošenje zakonskih i drugih regulativa važnih za uanpređenje proizvodnje u ovoj oblasti stočarstva.\nRuralni turizam u funkciji razvoja ruralnih područja Republike Srbije\nO podršci kreativnih vrednosti u Privrednoj komori Vojvodine\nKo-kreacija: način za uključenje potrošača u razvoj prehrambenih proizvoda\nUčešće predstavnika Univerziteta Privredna akademija u Novom Sadu na svetskoj izložbi Ekspo 2020 Dubai


PORTAL: Ubijao po nalogu tajne službe\nBEOGRAD - Veselin Vesko Vukotić, izvršilac prvog mafijaškog ubistva u Beogradu u klubu „ Nana”, 1990. godine kada je likvidiran Andrija Lakonić, sinoć je iz Belgije, posle dvogodišnjeg zatvora pod optužbom da je po nalogu službe Državne bezbednosti u Briselu ubio političkog emigranta i agenta CIA, Envera Hadrija, izručen Srbiji, ekskluzivno saznaje „Blic”.\nPod specijalnim merama pratnje, ovaj Nikšićanin, koji je i na Interpolovoj poternici Crne Gore zbog ubistva Duška Boškovića, pomorca iz Kotora, na beogradski aerodrom prebačen je oko 20. 30 sati, redovnom linijom iz Brisela. Izručenje, koje je do sinoć, zbog visoke procene rizika bilo jedna od najčuvanijih tajni u MUP Srbije, izveli su pripadnici specijalnih jedinica belgijske i naše policije. U koloni od tri policijske marice i nekoliko automobila sa blindiranim staklima, Vukotić je po sletanju aviona, sa lisicama na rukama odvezen do Okružnog zatvora u Bačvanskoj ulici u Beogradu.\n- Vukotić je bio saradnik srpske tajne policije, za koju je u Evropi izvršavao zadatke od „ najvišeg državnog interesa”. Zbog veza sa moćnicima nekadašnje UDBE, i veza sa crnogorskim kriminalnim miljeom, na njegovoj ekstradiciji preduzete su najopsežnije bezbednosne mere - kaže za „Blic” izvor iz MUP.\nVukotić je u zatvoru u Belgiji bio od februara 2006. godine kada je po poternici ove države uhapšen na madridskom aerodromu, po povratku iz Pariza. I to hapšenje izvedeno je po saznanjima srpske policije koji su dostavljeni kolegama u Francuskoj.\nUhapšen je sa lažnim hrvatskim pasošem, čiji je registarski broj za jedan veći od pasoša koji je u bekstvu koristio hrvatski general Ante Gotovina. Iz Španije, Vukotić je ubrzo prebačen u Belgiju koja je protiv njega vodila postupak zbog ubistva Hadrija, bivšeg lidera Komiteta za zaštitu ljudskih prava.\nHadriju je ubijen u automobilu sa diplomatskim tablicama, 26. februara 1990. godine kod hotela „ Šeraton” kada su ga dva hica ispaljena iz vozila u pokretu pogodila u glavu. Ovo ubistvo izazvalo je veliku medijsku pažnju, jer je Hadriju navodno kod sebe imao listu sa imenima 32 ljudi koje je srpska policija ubila za vreme „ prodemokratskih” demonstracija na Kosovu. Tu listu navodno je trebalo da preda komisiji UN za ljudska prava. Hadriju je rad za tajne službe počeo šezdesetih godina, kada je postao saradnik albanske policije „ Sigurimi”. Potom je počeo da radi za UDBU, a desetak godina kasnije, pobegao u emigraciju. Neko vreme je radio u Parizu, a zatim je prebačen u Brisel gde je radio najpre za Ruse, a zatim za CIA.\nMesec dana posle ovog ubistva, u kafiću „ Nana” na Senjaku ubijen je Andrija Lakonić, bokser i kako se tada pričalo, mladić sklon narkoticima, spreman da na javnim mestima priča o tome šta se za UDBU radilo po Evropi. U trenutku ubistva u „ Nani” su bili Vukotić, Darko Ašanin i inspektor beogradske policije Miroslav Bižić Biža. Naredne noći, Vukotić je pobegao u Ameriku, dok je Ašanin završio u zatvoru. Na optuženičkoj klupi, sa njim se našao i Bižić zbog zloupotrebe položaja. Na suđenju je Bižić prvi put javno potvrdio saradnju službe bezbednosti sa beogradskim kriminalcima, koji su u inostranstvu, kao saradnici UDBE ubijali političke emigrante. Ašanin je oslobođen optužbe za ubistvo, dok je Bižić označen samo kao čovek iz policije koji je vodio kriminalce u akciju. Obojica su kasnije ubijeni, Bižić 21. maja 1996, a Ašanin 30. juna 1998., dok je za Vukotićem zbog ubistva raspisana poternica. Ta poternica je, međutim aktivirana tek 2000 godine, kada je Rade Marković sklonjen iz DB. U to vreme, Vukotić je već pobegao u inostranstvu zbog ubistva Duška Boškovića, pomorca iz Kotora 1997. godine i ranjavanja Vladimira Pavićevića, u koje je u diskoteci „ Fleš” pucao iz pištolja iz džepa jakne.\nDadin poslednji tekst\nPriča o Veselinu Vukotiću i Radmilu Bogdanoviću, tadašnjem ministru srpske policije, bio je i poslednji tekst novinarke „ Duge” Dade Vujasinović, koja je ubijena 8. aprila 1994. Aferu „ Lakonić” o kojoj je Dada pisala bila je okidač za početak sukoba između savezne i republičke državne bezbednosti Srbije. Bogdanović je taj sukob iskoristo da pokaže kako je savezna DB ubijala političke emigrante po Evropi, a da srpska tajna policija i srpski MUP nisu u tome učestvovali.\nBlizak s Miloševićima\nZaštićeni svedok Haškog tribunala C-48, na suđenju Slobodanu Miloševiću prozvao je Veselina Vukotića kao vlasnika novosadskog kazina „MP Rojal” u kome je organizovao tajne sastanke i provod političke vrhuške i kriminalaca. Vukotić je bio blizak i sa Markom i Marijom Milošević.


Crvena linija: Nagli preokret Amerike prema smrvljenoj zemlji Bliskog istoka - Sputnjik Srbija\n© AP Photo / AP Photo/Hani Mohammed\n10:44 02.11.2018 Preuzmite kraći link\nOtkud ovaj nagli preokret SAD, jednog od ključnih igrača krize u Jemenu, u kome je prema podacima UN do sada poginulo više od 16.000 civila?\nSaudijska Arabija gubi saveznika: Amerika pozvala Rijad da prekine sa bombardovanjem Jemena\nDugogodišnji dopisnik sa Bliskog istoka, nekadašnji diplomata Zlatko Dizdarević za Sputnjik kaže da Amerikanci ovako moraju da reaguju iz dva razloga, a pre svega zato što je priča o Jemenu došla do crvene linije. Godinama se iz raznih ciljanih razloga krilo šta se tamo dešava, a sada je to postalo otvoreno javno pitanje, pa su Amerikanci primorani da na njega odgovore, kaže Dizdarević.\n„Međutim, ovde postoji i interni američki problem — Tramp je suviše ovlašćenja i poverenja, bez prevelikog razmišljanja, dao svom zetu Džaredu Kušneru koji se zaigrao u traženju istorijskog kapitalnog poteza koji će da se ponudi Trampu. Opsednut time da povuče potez koji niko do sada nije, Kušner je našao velikog prijatelja i partnera, bolesno ambicioznog saudijskog princa Salmana koji je sada na tapetu. Tramp je i zbog tog očiglednog odnosa primoran da ’povuče ručnu‘, da reaguje i zaustavi dalje razaranje Jemena“, kaže Dizdarević, koji ocenjuje da je za američkog predsednika taj potez ipak formalne prirode.\nDok je Saudijska Arabija pod budnim okom međunarodne zajednice zbog umešanosti u ubistvo saudijskog novinara Džamala Hašogija, analitičari sa Zapada tvrde da SAD istovremeno pokušavaju da zaustave pakao koji su napravili intervencijom u Jemenu, ali i da pojačaju pritisak na arapsku Kraljevinu da obnovi veze sa drugim susedom — Katarom.\n© Foto : Jialiang Gao\nUN upozorio: Četrnaest miliona civila u Jemenu bi moglo umreti od gladi\nU prilog tome ide činjenica da je prošle nedelje kontroverzni saudijski prestolonaslednik Bin Salman pohvalio ekonomiju Katara, u retkom pomirljivom nastupu usmerenom na susednu zemlju.\nPodsetimo, ekonomska izolacija Katara počela je u julu prošle godine kada su Saudijska Arabija, Bahrein, Egipat i Ujedinjeni Arapski Emirati optužili tu zemlju da podržava teroriste.\nDizdarević smatra da je Katar u ovoj krizi pokazao da je mnogo pragmatičniji od Saudijske Arabije. Oni, takođe, nisu maslo za Ramazana, nisu „gud gajs“ zato što su drugačiji od Saudijske Arabije, u pitanju su potpuno drugačiji interesi, ali je Katar ipak širi u odnosu na kontakte sa drugim arapskim zemljama i svetskim silama, kaže naš sagovornik.\n© AFP 2021 / KARIM JAAFAR/AL-WATAN DOHA\nAmerika zbog Irana pravi arapski NATO, ali u njega niko ne želi\n„Otvoreniji su za neke koji su crvena marama za Saudijsku Arabiju, kao što je Hamas, pa i Hezbolah i druge snage koje su nezamislive za Saudijce. Katar nije zemlja koja je pristala da legne sto odsto na rudu na način na koji je to Tramp nesuvislo ponudio Salmanu na početku svog mandata, proglasivši Saudijsku Arabiju za borca protiv terorizma u tom regionu, istovremeno identifikujući Iran kao nosioca tog terorizma“, kaže Dizdarević.\nOn dodaje da Katar jednostavno nije želeo da ulazi u konflikte zato što je Saudijska Arabija, zaigrana u svojim ambicijama, to htela. Naš sagovornik smatra da iza američkog poziva i eventualnog prekida blokade Katara stoje isključivo poslovni interesi Sjedinjenih Država.\n„Katar je dovoljno veliki poslovni partner, dovoljno veliki privredni interes za Trampa, jer on samo tako sagledava celu priču. Nema razloga da američki predsednik eliminiše Dohu iz svojih poslova, samo zato što to Saudijci žele“, kaže Dizdarević.\nKriza između Katara i arapskih zemalja loša za ekonomiju i bezbednost\nDodaje da će oba procesa, demilitarizacija Jemena i deblokada Katara, trajati onoliko koliko Amerikancima to bude potrebno. Dizdarević misli i da ne treba očekivati nikakvo spektakularno rešenje, ovo su potezi vruće-hladno u odnosu na interese koji se pojavljuju, a to je najjasnije ako se pogleda ko je prošle nedelje došao na veliki biznis forum Saudijaca.\n„Veliki poslovni mudraci, uključujući i Rusiju, shvatili su da je Bin Salman u ovom trenutku užasno ranjiv zbog dešavanja sa Hašogijem i cela ta interesna, poslovna priča, može se bolje rešiti u ovoj, nego u situaciji kada je princ drčan i kada misli da je vlasnik pola sveta“, zaključuje Dizdarević.\nDok Katar tvrdi da je neutralisao posledice blokade i da je najveći gubitnik zbog uvoza, odnosno izvoza, upravo Saudijska Arabija, Jemen je suočen s najvećom humanitarnom krizom u posljednjih sto godina. U državi sa 29 miliona stanovnika, više 22,2 miliona ljudi živi od humanitarne pomoći. Ujedinjene nacije upozoravaju da bi, ako sukob ne prestane, oko 14 miliona ljudi u Jemenu moglo da umre od gladi.\nPuškov: Odnosi Rijada i Teherana negativno utiču na bliskoistočni haos\nekonomski interesi, ambicije, intervencija, deblokada, civili, žrtve, koalicija, bombardovanje, ubistvo, Džamal Hašogi, princ Muhamed bin Salman, Zlatko Dizdarević, Donald Tramp, Katar, Jemen, Saudijska Arabija


SRPSKI INTERNET GORI: Partizan je šampion Evrope 1966. godine?! (TVITOVI) | Novosti.RS\nUEFA najavljuje oštre sankcije, a poslednja informacij, mada možda više spekulacij, je kako će klubovima koji uđu u Superligu biti oduzete titule prvaka Evrope koje su osvojili pod okriljem UEFA.\nTo je posebno obradovalo navijače Partizana, s obzirom da su crno-beli 1966. godine igrali u finalu Kupa šampiona protiv Real Madrida i izgubili sa 2:1. Dakle, ako se Realu oduzme ta titula, onda je lako zaključiti šta bi to značilo za crno-bele.\nPojavile su se i alternativne liste osvajača "ušatog" pehara:\nfudbal Sport Liga šampiona evropska Superliga FK Partizan


Borelj: Zbog zlocina u Ukrajini hitno doneti nove sankcije\nTanjug 4. aprila 2022. 10:54\nBRISEL, 4. aprila ( Tanjug) – Evropska unija je osudila zločine koje su počinile ruske oružane snage u mnogim okupiranim ukrajinskim gradovima, uključujući i ”masakr u Buči“, navodeći da je potrebno hitno doneti nove sankcije prema Rusiji.\n”Slike velikog broja smrtnih slučajeva i žrtava civila, kao i uništenja civilne infrastrukture pokazuju pravo lice brutalnog agresorskog rata koji Rusija vodi protiv Ukrajine i njenog naroda. Masakri u gradu Buči i drugim ukrajinskim gradovima biće upisani u spisak zločina počinjenih na tlu Evrope”; navodi šef diplomatije EU Žosep Borelj.\nBorelj u saopštenju navodi da su ruske vlasti odgovorne za počinjene zločine koji podelžu ”odgovornosti u okviru Međunarodnog prava o okupaciji” i dodaje da će odgovarati počinioci ratnih zločina i drugih teških prekršaja, kao i odgovorni državni službenici i vojni rukovodioci.\n”Solidarni smo sa Ukrajinom i ukrajinskim narodom u ovim mračnim satima za ceo svet. EU će nastaviti da čvrsto podržava Ukrajinu i hitno će unaprediti rad na daljim sankcijama Rusiji. Predsednik Putin mora odmah i bezuslovno da zaustavi ovaj rat”, poručio je Borelj.\nDodaje da EU podržava sve mere u cilu utvrđivanja odgovornosti za kršenje ljudskih prava i međunarodnog humanitarnog prava u Ukrajini od strane ruskih oružanih snaga, uključujući i rad tužioca Međunarodnog krivičnog suda o ratnim zločinima i zločinima protiv čovečnosti, Istrazne komisije Kancelarije UN za ljudska prava kao i istrage ukrajinskih organa i civilnog društva koji rade na prikupljanje dokaza o ratnim zločinima.


Većina Amerikanaca podržava rat s Irakom - Vijesti - Index.hr\nVećina Amerikanaca podržava rat s Irakom\nponedjeljak, 17.3.2003. 07:21\nVEĆINA Amerikanaca podupire vjerojatni rat s Irakom, ali bi mnogi od njih rado vidjeli odobrenje Ujedinjenih naroda za rat, pokazalo je u nedjelju istraživanje javnoga mišljenja USA TODAY/CNN/Gallup.\nS dva prema jedan Amerikanci podržavaju američku vojnu akciju u Iraku kako bi se smijenio režim Saddama Husseina, što je najviša potpora od istraživanja u studenom 2001. Skoro 60 posto kaže da očekuju invaziju u narednih tjedan ili dva.\nPotpora napadu na Irak opada ukoliko ga ne odobre Ujedinjeni narodi. Ako Vijeće sigurnosti odbije američko-britansko-španjolsku rezoluciju koja legitimira rat s Irakom samo 54 posto Amerikanaca odobrava američku vojnu akciju, a ako Sjedinjene Države uopće ne budu tražile glasovanje u Vijeću sigurnosti potpora invaziji pada na 47 posto.\nVećina Amerikanaca ne krivi predsjednika Busha za diplomatski zastoj, nego smatra da on bolje pristupa iračkoj krizi od UN-a.\nDva od tri Amerikanca smatra da je Bushova vlada dobro obavila diplomatski dio posla. Većina krivi Francusku i Rusiju koje blokiraju rezoluciju u Vijeću sigurnosti.\nNačin na koji Bush obavlja posao predsjednika odobrava 58 posto ispitanika, ali samo 44 posto gleda pozitivno na njegovo bavljenje američkim gospodarstvom pokazujući s čime će se Bush morati suočiti u poslijeratnom razdoblju.\nAnketa je pokazala i da su Amerikanci izgubili strpljenje i čak 60 posto njih kaže da su diplomatski napori da se zadobije međunarodna potpora oduzeli previše vremena.\nPokazalo se da diplomatska borba Sjedinjenih Država s Francuskom oko Iraka nije ostala bez posljedica po javno mišljenje. Više nego dva od tri Amerikanca rekli su da je Francuska nerazumna u svojem protivljenju američkoj rezoluciji, a više od polovice kaže da Francuska "zabija nož u leđa Sjedinjenim Državama".


Smena u Radniku: Đorđević menja Bondžulića - InfoVranjske\nSurdulički superligaš radnik rastao se sa trenerom Igorom Bondžulićem i za novog šefa stručnog štaba imenovao Dušana Đorđevića, bivšeg trenera beogradskog Čukaričkog.\nRukovodstvo Radnika se odlučilo na ovaj korak posle dva uzastopna poraza u šampionatu Super lige, od Spartaka u Surdulici i Napretka u Kruševcu.\nTončev: Cilj Radnika PLEJ OF\nSurduličani su od sedam odigranih mečeva u prvenstvu tri puta igrali nerešeno, ostvarili dve pobede i dva poraza, pa se posle osmog kola Super lige nalaze na devetom mestu sa devet bodova, što nije zadovoljilo ambicije čelnika kluba.\nĐorđević FOTO FB Čukaričkog\nĐorđević je prošle sezone vodio beogradski Čukarički sa kojim je osvojio treće mesto i plasman u Ligi konferencije, ali je slab start tima sa Banovog Brda u novom šampionatu i brza eliminacija u Evropi dovela do njegovog rastanka sa «brđanima».\nNovi šef struke Radnika startovaće na klupi već narednog vikenda, kada Radnik u Surdulici u devetom kolu Super lige dočekuje novosadsku Vojvodinu.\nČukarički Đorđević radnik


VOICE: PARTIJSKE FONDACIJE U SIVOJ ZONI ZAKONA\nSVM kontroliše Fondaciju Prosperitati zahvaljujući zakonskom vakuumu\nStaranje političkih stranaka ili sa njima povezanih ličnosti nad višemilionskim iznosima koje su poverene Fondacijama postaje praksa u Srbiji.\nIako je Savezu vojvođanskih Mađara (SVM) prepušten delimični nadzor nad programom vrednim 64 miliona evraporeskih obveznika Mađarske, prema važećim pravilima u Srbiji, ova stranka deluje u zakonskim okvirima. Osnivanjem posebne fondacije za raspodelu sredstava iz budžeta Mađarske za pomoć dvojnim državljanima u Vojvodini, ova stranka se zapravo nalazi u sivoj zoni, jer ova oblast još čeka jasnije zakonsko definisanje.\nFondacija „Prosperitati“ iz Subotice osnovana je krajem januara 2016. godine, po Uredbi Vlade Mađarske za realizaciju trogodišnjeg programa pomoći dvojnim državljanima u Srbiji. Novac za razvoj sela, poljoprivrede i malih preduzeća za period 2016-2018 stiže iz budžeta Mađarske. Prema dopisu mađarske vlade VOICE-u, na račun Fondacije do kraja juna prebačeno je oko 640 hiljada evra. Prema pravilima funkcionisanja Fondacije, upravni odbor čine predstavnici Saveza vojvođanskih Mađara i Vlade Mađarske, dok je na čelu, kao zakonski zastupnik, Balint Juhas, istaknuti član SVM-a. Upravni odbor na osnovu predloga „spoljnih eksperata“, odobrava iznose koji se dodeljuju aplikantima.\nO Fondaciji: SVM-u većina u Upravnom odboru i među osnivačima\nUpravni odbor trenutno ima pet članova. Predsednik odbora Fondacije je Imre Nađ, član SVM-a i kandidat SVM-a na Pokrajinskim izborima održanim 6. maja 2012. godine u izbornoj jedinici u Temerinu. Tu je i Marta Feldi,nosilac liste Saveza vojvođanskih Mađara na izborima za savet Mesne zajednice Čantavir održanim 19. jula 2015. godine. Šandor Šomođi, član je SVM-a, a peti član je Mikloš Nađ, predsednik Saveza agrarnih udruženje Vojvodine iz Sente. Kako nam je u dopisu mađarske vlade objašnjeno, interese Budimpešte predstavlja Peter Škapinjec. Na osnovu ove raspodele, jasno je da većinu ima Savez vojvođanskih Mađara.\nI među osnivačima dominira ova stranka. Fondacija „Prosperitati“ ima pet osnivača. Pored već spomenutih Šandora Šomođija i Imrea Nađa, među osnivačima se pojavljuje i Udruženje građana „Jedinstvo mađarske manjine”, čiji je predstavnik Karolj Dudaš, predsednik Saveta Saveza vojvođanskih Mađara.\nOvakva premoć SVM-a izazvala je negodovanje ne samo političkih oponenata već i dela javnosti. Ipak, kako je to predsednik SVM-a Ištvan Pastor na pitanje novinara ranije objasnio „stranka ne učestvuje u bilo kakvoj dodeli sredstava. Sve što se radi, radi se u skladu sa propisima Republike Srbije i mi ćemo se truditi da to bude poštovano do kraja. To što je neko član neke stranke, to ne znači da je sa tim isključen iz obavljanja određenih poslova koji zakonom nisu zabranjeni, a ova vrsta angažmana zakonom nije zabranjena“.\nAgencija za borbu protiv korupcije: Pratimo ih\nUlogu SVM-a u upravljanju Fondacijom „Prospertiati“ istraživala je i Agencija za borbu protiv korupcije. Kako je objašnjeno VOICE-u iz tog nezavisnog tela, na osnovu iskaza predstavnika SVM-a „Fondacija ne vrši finansiranje političke stranke Savez vojvođanskih Mađara“, a nije sporno ni da SVM, kada organizuje tribine, poziva Fondaciju da predstavi svoj projekat. Kako se navodi u odgovoru „za održavanje ovih tribina, Fondacija ne plaća SVM-u“. Agencija dalje navodi da sa pažnjom prati delovanje članova Fondacije.\n„Agencija, u okviru svojih nadležnosti, prikuplja informacije i dokaze od nadležnih organa, te će, ukoliko dođe do dokaza da su povređene odredbe Zakona o Agenciji za borbu protiv korupcije, pokrenuti postupke po službenoj dužnosti protiv funkcionera koji su članovi ove fondacije, ili će inicirati pokretanje odgovarajućih postupaka pred drugim nadležnim organima“, piše u odgovoru VOICE-u.\nDržavna revizorska institucija (DRI) takođe „češlja“ poslovanje SVM-a. U odgovoru VOICE-u, DRI navodi da je ta „institucija počela sprovođenje revizije Saveza vojvođanskih Mađara (SVM)“, ali da je prvo na redu 2015. godina.\nPravne praznine za protočni bojler\nKako za VOICE objašnjavaju članica Saveta za borbu protiv korupcije Miroslava Milenović i predsednik Centra za vladavinu prava Ivan Ninić,postojeći Zakon o Agenciji za borbu protiv korupcije prepun je pravnih praznina i mnogobrojne situacije nisu uopšte normativno regulisane.\nStručnjaci ukazuju na to da je na prvi pogled evidentan uticaj i veza SVM sa novcem koji će proći kroz Fondaciju, ali postupak se ne može bazirati na utiscima, već na činjenicama koje proizlaze isključivo iz materijalnih dokaza.\nMiroslava Milenović: Slična situacija kao sa Fondacijom “Dragica Nikolić”, foto: AGVisual (Antonio Gabor)\n“Ako znamo da će fondacija biti protočni bojler za novac mađarske vlade i da će ključne finansijske odluke donositi rukovodstvo fondacije, onda je jasna i uloga funkcionera SVM. Uprkos tome, samo konkretan dokaz u vidu dokumenta može da bude osnov za donošenje odluke Agencije o sukobu interesa funkcionera SVM, a ukoliko takvog dokumenta nema, onda formalno nema ni sukoba interesa”, navode oni.\nPodsećaju da je ova situacija u istoj pravnoj ravni sa poslovanjem Fondacije „Dragica Nikolić“ gde kompletna javnost ima percepciju da je u pitanju flagrantan sukob interesa, dok sa druge strane postojeći zakoni uopšte ne vide aktivnosti “prve dame” kao nešto što je sporno.\n“Netrasparentnost tokova novca ove dve fondacije može da bude signal da nešto nije kako treba ali nažalost ne i dokaz sukoba interesa”, naveli su Ninić i Milenović u pismenoj izjavi.\nTS: Posvetiti više pažnje partijskim fondacijama\nU organizaciji Transparentnost Srbija navode da je situacija u vezi sa Fondacijom „Prosperitati“ „u najmanju ruku neobična“.\n„Čak i kada se pođe od pretpostavke da se sve radi sa najboljim namerama i bez ikakvih ličnih ili partijskih interesa, moram da priznam da mi se čini neprimerenim da se u upravnom odboru neke fondacije, nađu predstavnici vlade i predstavnici političke stranke. Ovde je reč o Vladi Mađarske, ali bi suštinski isti problem, samo još očigledniji, postojao da je osnivač fondacije Vlada Srbije“, kaže programski direktor TS Nemanja Nenadić.\nNemanja Nenadić: Posvetiti više pažnje partijskim fondacijama, izvor: mc.rs\n„Iako, kako se može videti iz objašnjenja Agencije za borbu protiv korupcije i SVM-a, ovde očigledno nema finansiranja partije od strane Fondacije, verujem da se lako može doći u situaciju da Fondacija na neki način pomogne u promociji stranke, na primer, pojavljivanjem na stranačkom skupu ili na neki drugi način. To bi dalje moglo otvoriti pitanje dozvoljenosti takve pomoći, jer je zabranjeno finansiranje stranaka od udruženja, od državnih institucija, od stranih fizičkih i pravnih lica“, navodi Nenadić.\nOn dodaje da bi bilo neophodno posvetiti više pažnje partijskim fondacijama.\n„Pitanje partijskih fondacija a i fondacija generalno u Srbiji zaslužuje da mu se posveti više pažnje. Prva prilika mogu da budu upravo predstojeće izmene Zakona o finansiranju političkih aktivnosti, ali i brojna pitanja koja su već pokrenuta u vezi sa fondacijama u kojima određenu ulogu imaju državni funkcioneri ili drugi političari“, naglašava Nenadić.\nPišu: Natalija Jakovljević/Norbert Šinković (VOICE)\nUpišite tekst * 9 × = forty five


Faktor | Cesta Sarajevo - Višegrad - granica procijenjena na 1,8 milijardi KM, nismo ni blizu tehničkoj dokumentaciji\n06.12.2021. / 20:08\nPrijedlog programa javnih investicija Bosne i Hercegovine za period od 2022. do 2024. godine, koji je oboren u Vijeću ministara Bosne i Hercegovine, obuhvata 256 projekata teških oko 4,2 milijarde KM, a čak 42 posto te vrijednosti otpada na izgradnju međunarodne saobraćajnice Sarajevo - Višegrad - granica sa Srbijom.\nRadi se o dijelu buduće autoceste Sarajevo - Beograd.\nOva brza cesta od Sarajeva, preko Višegrada do granice sa Srbijom je jedan od kandidiranih projekata, a kandidirani projekti su oni koji još nisu odobreni i za njih nisu osigurana sredstva.\nVEZANI TEKST - Vijeće ministara: Oboren Program javnih investicija za iduće tri godine, hoće li ispaštati novi projekti\nS obzirom na to da je Program javnih investicija početkom novembra pao na Vijeću ministara BiH jer su, zbog bojkota rada institucija Bosne i Hercegovine, protiv svih tačaka dnevnog reda bili ministri iz RS-a, postavilo se pitanje da li se bez usvajanja Programa išta može raditi i ugovarati kada je riječ o izgradnji ove važne brze ceste i koliko neusvajanje u Vijeću ministara može odužiti projekat.\nRanije je Adis Muhović, izvršni direktor Centra za politike i upravljanje (CPU), pojasnio između ostalog da projekti koji nisu ušli u Program javnih investicija neće moći dobiti grant i pregovarati za međunarodne ugovore, odnosno kredite.\nIz Ministarstva prometa i komunikacija Bosne i Hercegovine umiruju navodeći da su ovo investicije koje su u nadležnosti entiteta, pa ne ovise o sudbini usvajanja Programa javnih investicija BiH.\nIpak, istakli su da, kada je u pitanju ovaj dio autoputa Sarajevo - Beograd, čija je vrijednost procijenjena na 1,8 milijardi KM, nismo ni blizu izradi tehničke dokumentacije.\n- Ovo je dio trilaterale Turska - Srbija - Bosna i Hercegovina. Kada je u pitanju izvor finansiranja, on još nije ponuđen sa turske strane. Izrada tehničke dokumentacije još nije završena u FBiH. U RS-u jeste samo dio od Bijeljine do Vukosavlja. U FBiH se tek razrađuje projektna dokumentacija dijela od Brčkog ka Tuzli, a ovaj dio ka istočnoj Bosni još nije ni blizu što se tiče tehničkog definisanja – rekli su iz Ministarstva prometa i komunikacija BiH.\nDodali su da su se ove aktivnosti intenzivirale nako što je formiran novi menadžment Javnog preduzeća Autoceste FBiH.\nautocestajavne investicijeVijeće ministara BiHMinistarstvo prometa i komunikacija BiHVišegrad


Kupovinom ovog uređaja putem našeg portala ostvarujete pravo na bonus dodatnih 1 GB mesečno tokom cele ugovorne obaveze za tarife Omorika 1, Omorika 2, Omorika 3 i Soko. Mesečna naknada za korišćenje usluge Net Limit iznosi 99 dinara i automatski se obnavlja svakog meseca i nije uračunata u prikazanu cenu tarife. Za tarifu Soko usluga Net Limit se ne naplaćuje. *m:tel minuti uključuju m:tel RS, m:tel CG i m:tel Austrija; za m:tel Austrija važe samo međunarodni minuti (odlazni saobraćaj ka m:tel Austrija), nema roming minuta uključenih u pretplatu (kada se mts korisnik nalazi u Austriji, saobraćaj se naplaćuje po standardnom cenovniku). **m:tel internet uključuje internet u Crnoj Gori i Bosni i Hercegovini u m:tel mrežama. SMS (nacionalni) na tarifama Omorika 1,2,3 i Soko važi i ka m:tel mrežama (osim za portovane brojeve, gde je naplata po standardnom *** Za tarifu Soko nakon potrošenih 100 GB po maksimalnoj brzini, do kraja meseca na raspolaganju je internet po smanjenoj brzini. Maloprodajna cena uređaja iznosi 94.800 din.


SUBOTICA: GRAD KUPUJE OSAM NOVIH LIMUZINA I AUTOMOBILA ZA 150.000 EVRA\nGrad Subotica objavio je javnu nabavku novih putničkih automobila putem finansijskog lizinga, za šta u naredne četiri godine planira da izdvoji 18 miliona dinara, što je oko 150.000 evra.\nNabavka je raspisana krajem avgusta, a u konkursnoj dokumentaciji je precizirano da se traži nabavka jedne crne metalik limuzine više srednje klase, s pogonom na sva četiri točka, ksenonskim farovima i sedištima u kombinaciji koža – alkantara, koja moraju i napred i pozadi posedovati grejače, uz elektro podešavanje.\nDruga limuzina koja je predmet javne nabavke takođe treba da pripada višoj srednjoj klasi, ali sa nešto “siromašnijom” opremom – slabijim motorom, pogonom na prednjoj osovini i jednostavnijim sedištima.\nGrad namerava da kupi i dve limuzine srednje klase, takođe metalik crne boje, do 1.600 kubika i kontrolom pri vožnji u brdima, ali i četiri vozila niže klase, u beloj boji, ponovo do 1.600 kubika.\nČetvrtina ugovorene vrednosti svih automobila biće plaćena odmah po sklopljenom ugovoru, dok će ostatak biti isplaćen kroz 36 mesečnih rata.\nZanimljivo je da procenjena vrednost automobila nije bila poznata sve dok neko od zainteresovanih nije postavio pitanje o kreditnoj sposobnosti naručioca, zbog čega je konkursna dokumentacija dopunjena, a rok za dostavljanje ponuda produžen.\nDokumentacija je dopunjena mišljenjem Uprave za javni dug u kojem se navodi da su trenutne kreditne obaveze grada prema EBRD i AIK banci ukupno nešto veće od 806 miliona dinara, i da se na osnovu toga grad može zadužiti za ovu nabavku, pod uslovom da pribavi i saglasnost Ministarstva finansija – Sektora za budžet da nabavka ovih vozila ne podleže restrikciji.\nU dopunjenoj dokumentaciji se ne nalazi ovaj dokument, ali se nalazi Saglasnost gradskog Sekretarijata za finansije za preuzimanje obaveza po višegodišnjem ugovoru ukupne vrednosti 18 miliona dinara sa uračunatim PDV-om, što je oko 150.000 evra.\nU ovoj godini je planirano plaćanje šest miliona, u 2018. i 2019. godini po 4,6 miliona, a u 2020. godini 2,8 miliona dinara.\nKo su zainteresovani javnost može saznati 2. oktobra, za kada je zakazano otvaranje ponuda.


Daleka putovanja, PANORAMA, Maldivi, Maldivi, Maldivi 2021\nmaldivi maldivi panorama 5889\nDaleka putovanja PANORAMA, Maldivi, Maldivi\nMaldivi Daleka putovanja, Maldivi 2021\nSvi polasci za Maldive su individualni, ne zavise od broja prijavljenih putnika a samim tim su i garantovani. Možete putovati sami, u paru ili u većem ili manjem društvu. Putovanja nisu vezana ni za odredjene datume, možete putovati kada god želite, a mi smo tu da Vas posavetujemo za sve dodatne informacije.\nOsnovni paket u našoj ponudi uključuje odabranu uslugu (vrstu obroka), povratnu avionsku kartu, kao i transfer sa aerodroma na Maldivima do izabranog rizorta. Na destinaciji imate mogućnost asistencije lokalnog predstavnika, koja je isto tako uključena u cenu.\nTroškovi koji nisu uključeni u cenu su: putno osiguranje, obavezan i PCR test i to ne stariji od 96 sati i taksa za Maldive – 25,00 USD plaća se prilikom izlaska iz zemlje


Rueb: Postoji saglasnost vodećih evropskih sila i SAD u pogledu Kosova\n24 oktobar, 2008\nŠef vašingtonskog dopisništva nemačkog dnevnika “Frankfurter Alegemajne Cajtung”, Matijas Rueb, za "Glas Amerike" govori o američkoj predsedničkoj trci, globalnoj ekonomskoj krizi i očekivanjima od nove američke administracije.\nRueb: Pre četiri godine Nemci su navijali za Džona Kerija, a ove godine je očigledno da je nemačka javnost naklonjena demokratskom kandidatu, Baraku Obami. Najvažniji razlog tome je rat u Iraku, pošto su ne samo nemačka javnost već i vlada bili apsolutno protiv tog rata, a dve trećine nemačke javnosti su i danas ubedjene da je to bio progrešan rat u pogrešno vreme. Nemci su u stvari ponosni što se nisu angažovali u iračkom ratu, suprotno situaciji u Avganistanu, gde je stacioniran značajan nemački kontingent, o čemu, uprkos izvesnom skepticizmu, postoji konsenzus. Nemcima bi takodje pobeda Obame, koji se protivio ratu od samog početka, predstavljala potvrdu da su bili u pravu u protivljenju tom ratu. Drugo, Nemci i Evropljani u načelu podržavaju kandidate Demokratske stranke, jer smatraju da su oni spremniji na saradnju sa Evrpljanima i jačanje trans-atlanskih odnosa.\nGlas Amerike: Šta Evropa i Nemačka očekuju od nove američke administracije, bilo demokratske ili republikanske?\nRUeb: Mislim da dolazak nove američke administracije neće doneti toliko promena koliko se Evropljani nadaju. Na primer, Amerikanci se neće povući iz Avganistana, već će suprotno tome, biće upućene dodatne snage da bi se pobedilo. Takodje se neće brzo povući iz Iraka. To će produžiti tinjajuću tenziju izmedju Evrope i Amerike. Suprotno mišljenjima u Evorpi, američka vojna i ekonomska moć će ostati jaka, i Evropa će i dalje morati da se nosi sa jakim ekonomskim i političkim stavovima Amerike.\nGlas Amerike: U čemu se Amerika i Evropa slažu, a u čemu se ne slažu, u vezi sa Balkanom i Srbijom?\nRueb: Slično konfliktu u Iraku, Evopljani su bili veoma nespremni da vojno intervenišu na Balkanu. Mi smo imali jake mirovne pokrete širom Nemačke kada su SAD i NATO prvo bombardovali srpske položaje u Bosni, a zatim na Kosovu i u Srbiji. Medjutim, sada postoji saglasnost izmedju vodećih evropskih sila i SAD u pogledu nezavisnosti Kosova. Čini mi se da Amerikanci i Evropa takodje podržavaju Srbiju i njeno učlanjenje u Evropsku uniju i NATO. Sve u svemu, Amerikanci su sada spremniji da podele teret stabilizacije regiona i da istovremeno zauzmu sekundarnu ulogu, rame uz rame sa Evropljanima.\nGlas Amerike: Kakve bi mogle da budu posledice globalne ekonomske krize u Evropi?\nRueb: Teško je odgovoriti na to pitanje, pošto su Evropljani sve skeptičniji prema ponašanju i delovanju Amerikanca u globalnoj ekonomskoj krizi. Evropljani, posebno Nemci, još su ubedjeniji da će veća uloga države u ekonomskim sferama biti sve važnija i neophodnija, i to će možda biti jedan od razloga daljih tenzija izmedju SAD i Evrope. Drugim rečima, ideološke podele bi mogle da se prodube, a time i razlike u političkim stavovima.


Pašalić: Među najugroženijima i osobe sa invaliditetom i stanovnici romskih naselja | CEMA.rs\nPašalić: Među najugroženijima i osobe sa invaliditetom i stanovnici romskih naselja\nZaštitnik građana Zoran Pašalić ukazao je danas nadležnim organima da su osobe sa invaliditetom svih kategorija, pored starijih, među najugroženijim delovima stanovništva u uslovima pandemije korona virusa, te da je stoga, kako je naveo, od izuzetne važnosti da se u mere podrške Vlade Srbije uključi i ta ranjiva grupa.\nU saopštenju te istitucije navodi se da se Pašalić pridružio apelu Nacionalne organizacije osoba sa invaliditetom (NOOIS) upućenom nadležnima, da ulože dodatne napore i ne ukidaju usluge podrške u zajednici, kao što su stanovanje uz podršku, personalne asistente, lične pratioce dece i geronto-domaćice.\nUpozorio je i na problem funkcionisanja servisa personalne asistencije, odnosno, dolaska asistenata u domove osoba sa invaliditetom tokom trajanja zabrane kretanja, kao i pružanja neophodne podrške i pomoći nepokretnim ili teško pokretnim osobama od strane rodbine, prijatelja ili osoba koje pojedinci lično angažuju u uslovima ograničenja kretanja u vreme vanrednog stanja.\n„U uslovima vanrednog stanja potrebno je preduzeti dodatne mere zaštite i obezbediti pomoć stanovnicima neuslovnih romskih naselja, pre svega u vidu higijenskih paketa i paketa hrane. S obzirom na činjenicu da većina ovih naselja nema pristup tekućoj vodi, sprovodjenje preventivnih mera i održavanje higijene je gotovo nemoguće, koje je otežano i u redovnim okolnostima“, rekao je Pašalić.\nPašalić je pozvao državne organe, lokalne samouprave, ustanove socijalne zaštite da preduzmu dodatne mere zaštite za stanovnike neuslovnih romskih naselja.\nTakođe, pozvao je i nevladine organizacije da se u ovom „izuzetno teškom trenutku za sve građane Srbije, posebno za najranjivije kategorije stanovnika“, aktivnije uključe u zaštitu njihovih prava i pomognu im da preobrode probleme sa kojima se ovih dana suočavaju.


Završen projekat "Kulturne potrebe mladih u Bujanovcu, Preševu i Medvedji - JUGPRESS\nU okviru projekta “ Kulturne potrebe mladih u Preševu, Bujanovcu I Medveđi-Kako do dijaloga”, koji finansiraju Evropska unija, Vlada Švajcarske i Vlada Republike Srbije preko programa Evropski PROGRES, Centar za demokratiju i razvoj juga Srbije , juče je u Domu kulture „Vuk Karadžić“ u Bujanovcu organizovao završnu konferenciju za novinare .\n„ U okviru projekta rađeno je istraživanje među mladima Srbima, Albancima i Romima u tri opštine juga Srbije , kakve su njihove kulturne potrebe. Urađen je bilten od tih analiza istraživanja , ankete na bazi slučajnog uzorka, zatim razgovore sa mladima iz sve tri opštine i organizovana su tri okrugla stola na kojima su učestvovali predstavnici mladih , lokalnih samouprava, političkih stranaka i nevladinog sektora“, rekla je koordinatorka Ljiljana Stojanović.\nOna je objasnila da je poslednja aktivnost u okviru ovog projekta bio okrugli sto u Beogradu, na kome je bilo deset sagovornika.\nUčestvovali su predstavnici mladih iz Bujanovca , Preševa i Medveđe, predstavnici opština, nevladinog sektora,kao i predstavnici Vlade Srbije , ispred Koordinacionog tela za jug Srbije bio Zoran Stanković, državni sekretari i pomoćnici ministra u ministarstvima prosvete i državne uprave i lokalne samouprave , predstavnici Kancelarije za ljudska i manjinska prava , OEBS-a i nekoliko ambasada.\nNa okruglom stolu je učestvovao i menadžer programa Evropski PROGRES Marko Vujačić.\n„Ideja održavanja ovog okruglog stola je bila da približimo potrebe mladih široj centralnim vlastima i široj javnosti “, rekla je Stojanović.\nBratislav Stamenković , stručni saradnik koji je aktivno učestvovao u projektu prenoseći svoje bogato iskustvo u rdau sa mladima i na jugu Srbije, rekao je da je u pojedinim trenucima bio inpresioniran brojem mladih koji su bili zainteresovani da uzmu učešće u ovim okruglim stolovima , naročito u Medveđi i Bujanovcu .\nKroz te razgovore smo primetili da je bilo dosta tih problema sa kojima se mladi sreću a činimi se da lokalne samouprave i ministarstvo nisu ni svesni toga. Čak smo došli do podatka da mladi u opštini Preševo , Srbi i Albanci, komuniciraju engleskim jezikom jer imaju problem u komunikaciji .\nMladi albanci ne znaju srpski, mladiSrbi ne znaju albanski a želeli bi da se druže. U projektu je indetifikovano dosta tih problema , to je prezentovano i u Beogradu, i nadam se da će sva ta istraživanja pomoći lokalnim samoupravama da nađu neka bolja rešenja za mlade koji se suočavaju sa tim problemima“rekao je Stamenković.\nOvaj projekat je trajao deset meseci i sva dokumenta su rađena na sva tri jezika .


Beograd dobija džudo turnir Džudo Vest Srbija Sport\nGlavni grad Srbije sredinom novembra domaćin 'Serbian Open Danhro'\nU Beogradu će se 15. i 16. novembra održati veliki međunarodni turnir u džudou, pod nazivom "Serbian Open Danhro", prenosi Tanjug.\nUčešće na turniru je najavilo više od stotinu majstora tatamija iz 25 zemalja, saopšteno je na konferenciji za medije u pres-centru SD Crvena zvezda. Tehnički organizator turnira je džudo-klub Crvena zvezda, a sponzor kompanija "Danhro", vodeća svetska firma u proizvodnji opreme za borilačke sportove i pokrovitelj najvećih međunarodnih takmičenja.\nTim povodom su Ivan Todorov, direktor džudo kluba Crvena zvezda, i Edmund Šram, vlasnik i direktor "Danhroa", potpisali sponzorski ugovor, prema kojem će ova kompanija uložiti 18.000 evra u srpski džudo.\nOrganizator i sponzor "Serbijen-Open Danhro"-a izjavili su da će ovaj turnir postati tradicionalan i da će prerasti u svetsko takmičenje B kategorije.\n- Turnir ima specifičan karakter, jer dovodi Evropu u Srbiju - istakao je Venko Lazarov, direktor takmičenja, dodajući da je to "početak preporoda srpskog džudoa".\nSrbija Sport - 20:30 02/02/2008


Skupština Srbije odbacila Predlog zakona o finansiranju i rezoluciju o Vojvodini | Autonomija\n"Donošenje zakona ustavna obaveza, ali i dalje ne postoji politička volja", rekao je lider LSV Nenad Čanak\nSkupština Srbije nije danas izglasala Predlog zakona o finansiranju Vojvodine ni rezoluciju o Vojvodini, koje su podneli poslanici opozicione Lige socijaldemokrata Vojvodine.\nTe predloge vladajuća većina uvrstila je u dnevni red i omogućila raspravu, ali nije glasala za njih, jer je, kako su naveli tokom rasprave, rezolucija protivustavna, a predlog zakona bi narušio finansijski sistem zemlje.\nZa predloženi zakon glasali su poslanici Saveza vojvođanskih Mađara jer, po rečima Balinta Pastora, nikada neće moći da glasaju protiv Vojvodine.\nTokom rasprave, lidera LSV Nenada Čanka radikali su optuživali za secesionizam, poslanici Socijalističke partije Srbije da želi da napravi „državu u državi“, dok je poslanik SNS Aleksandar Martinović rekao da se Čanak ne zalaže za suštinsku autonomiju Vojvodine, već za federaciju.\nOpozicija koja bojkotuje rad parlamenta ocenila je da je sednici „farsa“ kojom se želi samo napraviti privid demokratije i debate u parlamentu nazivajući Čanka „lažnim opozicionarom“.\nVladajuća većina kao i sam Čanak tokom rasprave su više puta istakli da je sednica dobar primer kako na miran način može da se vodi debata i pored oprečnih stavova.


Nemoguće je raditi u ovakvim uslovima – ASinfo Portal\nNemoguće je raditi u ovakvim uslovima\nMarinko Umičević više nije predsjednik Rukometnog saveza Bosne i Hercegovine.\nNakon tri godine prevedene na ovoj funkciji, Umičević je odlučio da podnese ostavku kako je naveo zbog nemogućih uslova, podvala i opstrukcija od strane pojedinaca. Saopštenje za javnost prenosimo u cjelosti:\n„Ostavku dajem iz razloga što je nemoguće raditi u ovakvim uslovima, podvalama i opstrukcijama od strane pojedinaca, i dajem svoj glas gospodinu Vojislavu Rađi, sivoj eminenciji Rukometnog saveza BiH, neka najzad on preuzme odgovornost. Kada sam prije tri godine došao u Rukometni savez BiH morali smo provaliti vrata, jer ključa nije bilo, kao ni struje, te smo sjedili sa upaljenim telefonima na sastanku. Primopredaje nije bilo, milionska dugovanja, ne znaju ni kome su sve bili dužni, pečata nisu imali, neisplaćene plate zaposlenima koji su otišli kućama. Svojim velikim zalaganjem kao i dijela članova UO krenuli smo sa radom, te smo utvrdili da Savez BiH nije nikad upisan u Sudski registar kao ni kod Ministarstva civilnih poslova BiH, a Poreska uprava je izdala PDV broj, što je krivično djelo, te sam tužio Poresku upravu Federacije BiH i još uvijek se vodi spor. Tri godine radili smo bez računa, a da bismo mogli da funkcionišemo na moje insistiranje prebačen je podračun u Republiku Srpsku i Tuzlanski kanton, gdje sva plaćanja idu transparentno i redovno, plate zaposlenih kao i sve ostale obaveze RS BiH kao i jedan dio preko Olimpijskog komiteta na čemu sam im zahvalan”, navodi Umičević.\nU daljnjem saoštenju Marinko Umičević je naveo šta je sve urađeno za protekle tri godine, a posebno za vrijeme kada je on obavljao dužnost predsjednika Rukometnog saveza BiH. “Za vrijema mog mandata muška “A” reprezentacija je dvaput izborila plasman na Prvenstvo Evrope (prvi put igrala 2020. godine u Norveškoj),dok ih drugo učešće očekuje u januaru 2022. godine. Poslije 11 godina uspjeli smo da formiramo žensku “A” reprezentaciju, omogućio kadetkinjama nastup u Sjevernoj Makedoniji kao i juniorima koji blistaju na Evropskom prvenstvu “B” divizije u Sjevernoj Makedoniji (ostvarili već dvije pobjede). S ponosom mogu da kažem kako su redovno održana takmičenja kako u šampionatu isto tako i kada je u pitanju Kup takmičenje, a što mi je još drago jeste činjenica da smo počeli pregovore sa BH Telekomom po pitanju generalnog sponzorstva”, ističe Umičević i dodaje:\n“Sve smo uspješno uradili bez Poreskog broja što je jedinstven slučaj u svijetu. Pojedinci koji su doživotno u rukometu hoće da budu paravojne formacije, da rade iza kulisa za svoj lični interes. Mnoge iz Upravnog odbora sve naprijed navedeno nije interesovalo. Ovom prilikom želio bih da se zahvalim onim klubovima koji su sami finansirali rad Saveza BiH putem kotizacija, izuzev onima koji nisu platili ni registraciju igrača, a kamoli kotizaciju, moramo biti prema svima jednaki. Žao mi je što nisam uspio formirati Udruženje premijerligaša da radi kao savjetodavni organ, nisu mi dali ti isti saboteri koji su ranije otjerali i gospodina Toromanovića koji je počeo super da radi i koji je trebalo da bude budućnost Saveza. Zahvaljujem se kapitenu reprezentacije BiH gospodinu Terziću i ostalima koji koji su finansirali rad Saveza bez dnevnica i drugih finasijskih davanja za sve ove godine, izuzev plaćanja avio saobraćaja, opreme i treninga u hotelu “Hils” što je Savez platio. Dali su selektoru muške “A” reprezentacije platu 5.000 Eura, plus bonusi, plaćeni troškovi puta, te da vodi druge ekipe izvan BiH, a za njega troškovi iznose pola budžeta Saveza na godišnjem nivou, kao što su i dali ženskom selektoru platu mjesečno 3.500 KM za nerad, a ima maksimalan rad od mjesec dana u cijeloj kalendarskoj godini.\n““I pored zdravstvenih problema i zračenja u UKC Banja Luka odgovorno sam radio svoj posao. Sjednem u auto i idem po Sarajevu da ganjam pare za Rukometni savez BiH, i to, naravno sve volonterski. Odluka o mojoj ostavci nije donesena preko noći, čekao sam da se privedu kraju pregovori sa BH Telekomom, izvuku parovi, pokušao da napravim iskorak više… Smatram da rukomet u BiH ima perspektivu, jer je dobar temelj ugrađen. Zahvaljujem se Olimpijskom komitetu BiH na velikoj saradnji kao i ministru Kantona Sarajevo gospodinu Samiru Avdiću na velikoj podršci. Jedino rješenje za izlaz iz ove situacije je nova Skupština Rukometnog saveza BiH, da dođu novi ljudi, izmijena Statuta po pitanju članova UO i nekih drugih stvari, naime članovi UO su nezamijenjivi, samo mogu dati punomoć jedan drugom”, zaključio je Marinko Umičević.\nFudbaleri Srbije na 29. mjestu FIFA liste\nStadion u Užicu zvanično nosi ime “Radomir Antić”


PUT OKO SVETA: Kety se susrela sa ajkulom : Nadlanu.com\nPUT OKO SVETA: Kety se susrela sa ajkulom\nObjavljeno 1. feb 2016. / 23:55:06\nPosle uspešne godine, u kom je objavila svoj prvi singl i pošteno se naradila, obzirom da je radila i po četiri dana nedeljno, Katarina Katy Marković je otišla na zasluženi odmor u Španiju.\nKako smo saznali, pevačica je htela i da se odmori, ali i da napravi plan za naredni period, kada je čeka mnogo poslovnih obaveza i snimanje nove pesme, pa se odlučila da to odradi u toplijim krajevima.\nObzirom da je, sa svojim društvom sa kojim je otišla, obišla najzanimljivije predele u Španije, Kety se srela i oči u oči sa ajkulama u „Loro parku“, zatim je obišla „Siam parku“, koji je jedan od najvećih akva parkova u Evropi, da bi se, kako priznaje, dobro smrzla pri obilasku „El Teide“ vulkana, koji se nalazi na 3750 metara i koji spada u najveći vrh Španije gde temperatura iznosi svega 2 stepena.\nKaty je odsela u hotelu „Regency Counrty Club“, inače hotelu sa pet zvezdica, gde se dobro odmorila, a odmah po povratku iz Španije, krenula sa preslušavanjem pesama, obzirom da planira novu pesmu objaviti u martu.\nRAŠA IMA PRAVO DA ODE: Goca Tržan progovorila o borbi za potomstvo\nŽENI SE NIKOLA JOKIĆ: Košarkaš zakazao venčanje u rodnom gradu\nSVE ZA NASLEDNIKA: Emina Jahović i Mustafa Sandal zajedno proslavili rođendan sinu…\nMAMINA UMETNICA: Nina Seničar sa ćerkom na klaviru odsvirala taktove poznate pesme…


Početak/Društvo/Nagradni konkurs za idejno rešenje logoa Lokalne fondacije Niš\nLokalna fondacija Niš raspisala je nagradni konkurs za izradu idejnog rešenja logoa fondacije. Oni pozivaju sve kreativce da daju predlog i učestvuju u izboru najboljeg rešenja koje će postati zvanični logo Fondacije.\nPravo učešća na konkursu imaju svi kreativni stvaraoci sa teritorije Republike Srbije. Idejno rešenje logoa treba da sadržajno odgovara aktivnostima i vrednostima koje deli naša Fondacija.\n* osiguranje veće bezbednosti građana\n* manifestacije iz oblasti kulture\nTročlani žiri će ocenjivati u kojoj su meri podneti predlozi idejnog rešenja logoa u skladu sa vrednostima Fondacije i temom konkursa.\nRok za slanje predloga je ponedeljak 30. novembar do 15 sati.\nPredloge treba slati na e-mail adresu office@fondacijanis.rs. Pobedničko rešenje po izboru tročlanog žirija biće objavljeno na sajtu fondacije www.fondacijanis.rs do 3. decembra. Autor najboljeg idejnog rešenja logoa biće nagrađen sa 300 evra.\nLokalna fondacija Niš nastala je uz podršku Trag fondacije, sa idejom da poveže ljude različitih interesovanja i profesija, omogući građanima Niša prostor za aktivno udruživanje i obezbedi podršku za rešavanje problema u lokalnoj zajednici koje ne mogu sami da reše. Cilj je spojiti ljude koji imaju ideje sa društveno odgovornim kompanijama i ljudima koji imaju sredstva, vreme i znanje da te ideje sprovedu u delo.\nLogo Lokalna fondacija nagradni konkurs\nRaspisan nagradni konkurs za deseti jubilarni „Evropski dnevnik“


Projekat je uključivao niz radionica koje je orkestar OS BiH organizovao za djecu i mlade svih uzrasta širom Bosne i Hercegovine\nNATO Štab Sarajevo udružio se ove godine s nevladinom organizacijom Spirit of America i Oružanim snagama BiH (OS BiH) kako bi obezbijedili isporuku muzičkih instrumenata u osam muzičkih škola širom Bosne i Hercegovine – u Mostaru, Stocu, Čapljini, Prijedoru, Prnjavoru, Bijeljini, Bihaću i Sarajevu.\nProjekat je uključivao niz radionica koje je orkestar OS BiH organizovao za djecu i mlade svih uzrasta širom Bosne i Hercegovine.\nKomandantica NATO Štaba Sarajevo brig.gen. Pamela McGaha i glavni narednik Francis Swirko prisustvovali su danas radionici nazvanoj ‘Neki novi klinci’ u Brezi na kojoj su donirani muzički instrumenti. Donacija je uključivala niz muzičkih instrumenata i muzičke opreme koji će omogućiti lokalnoj zajednici da poboljša svoj standard muzičkog obrazovanja. Svi instrumenti su kupljeni lokalno, sa sredstvima koje je obezbijedila nevladina organizacija Spirit of America.\n– Taj projekat je NATO u najboljem smislu. To pokazuje vrijednost koju NATO kada je na terenu može donijeti direktno u zajednice. I, kao lider, takođe pokazuje nevjerovatne stvari koje se mogu desiti kada ojačate svoje ljude. Taj projekat ne bi postojao da nije bilo neumornog rada našeg glavnog narednika Franka Swirka koji je stalno na putu i sastaje se sa OS BiH i lokalnim zajednicama širom BiH. On je preuzeo inicijativu da se okupe resursi iz cijelog NATO saveza, uključujući formiranje novog partnerstva sa Spirit of America, koji imaju impresivan broj ovakvih projekata u cilju podrške zajednicama širom svijeta – rekla je brig.gen. McGaha dodajući da je sretna što će djeca širom BiH imati koristi od partnerstva NATO-a, Spirit of America, orkestra OS BiH i lokalnih muzičkih škola.\nUčenici i profesori iz muzičke škole ‘Konstantin Babić’ Prnjavor su također učesnici u ovom programu i prisustvovali su današnjem događaju.\nTaj projekat poboljšava veze između škola pružajući svojim učenicima priliku da upoznaju, rade zajedno i dijele svoju ljubav prema muzici, kao i poboljšavaju svoje muzičko obrazovanje.


EU produžila sankcije Siriji\nTanjug 27. maja 2021. 16:25\nBRISEL, 27. maja ( Tanjug) – Savet EU produžio je danas restriktivne mere protiv sirijskog režima do 1. juna 2022. godine, a u svetlu nastavljene represije nad civilnim stanovništvom u zemlji, saopšteno je u Briselu.\nSpisak sankcionisanih sada uključuje 283 osobe kojima su zamrznuta imovina i zabranena putovanja i 70 subjekata kojima se zamrzava imovina.\nTrenutne EU sankcije protiv Sirije uvedene su 2011. godine kao odgovor na nasilnu represiju civilnog stanovništva od strane Asadovog režima, a ciljaju i kompanije i istaknute poslovne ljude koji imaju koristi od veza sa režimom i ratnom ekonomijom.\nRestriktivne mere takođe uključuju zabranu uvoza nafte, ograničenja određenih investicija, zamrzavanje imovine Centralne banke Sirije koja se nalazi u EU i ograničenja izvoza opreme i tehnologije koja bi se mogla koristiti za unutrašnju represiju, kao i na opremi i tehnologiji za nadgledanje ili presretanje internet ili telefonskih komunikacija.\nSankcije EU u Siriji osmišljene su tako da izbegnu bilo kakav uticaj na humanitarnu pomoć, te da ne utiču na isporuku hrane, lekova i medicinske opreme.


Asocijacija mladih SDA na međunarodnom seminaru u Bosni - SDA Sandžaka\nČlanice Glavnog odbora Asocijacije mladih SDA Sandžaka, Lejla Bogućanin i Amra Krkušić učestvovale su na međunarodnom seminaru za žene, na Jahorini, u Bosni i Hercegovini.\nPredavač na ovom seminaru bio je Senad Šepić, potpredsjednik SDA BiH i direktor Političke akademije. Među ostalim predavačima su bile predstavnice iz Norveške, kao i eminentni predavači iz Bosne i Hercegovine.\nNa ovom trodnevnom seminaru, koji je organizovala Fondacija “Centar za nove inicijative” u saradnji sa norveškom konzervativnom strankom Hoyre, predstavnice sandžačke omladine su imale priliku da diskutuju na temu većeg uključivanja žena u politiku.\nAmra Krkušić je, u debatama, potencirala potrebu uključivanja omladine u sve vidove političkih aktivnosti, a posebno je naglasila da je SDA Sandžaka uvek imala žene na rukovodećim funkcijama u svim lokalnim i republičkim institucijama.\nS'druge strane, Lejla Bogućanin je isticala pozitivnu klimu SDA Sandžaka na polju delegiranja žena na izbornim listama, pa je na parlamentarnoj i svim odborničkim listama imalo oko 40 posto žena.\n“To je velika prednost u cilju ohrabrivanja žena da se uključe u političke procese, jer su ovi naši rezultati upravo pokazatelj da žene mogu potpuno ravnopravno odlučivati o svojoj budućnosti, a u opštem interesu”, izjavila je za naš sajt Lejla Bogućanin.\nUčestvovanje na ovom seminaru je plod dobre saradnje Asocijacije mladih SDA Sandzaka i Političke akademije kojom rukovodi gospodin Šepić.\nPrema najavama iz Omladine SDA Sandžaka, u planu su još konkretnije posete i aktivnosti na međunarodnom planu.\nNajveću nacionalnu nagradu sandžačkih Bošnjaka koja se dodjeljuje u oblasti književnosti za 2015. godinu dobio je književnik i publicista Refik Ličina za ukupni književni, esejistički, ...\nBy SDA Sandžaka 21 Nov 2015


Statusne promene - Moja Firma\nPOČETNA Baza znanja Pravo Statusne promene\nUkratko rečeno, statusne promene su promene koje nastaju, kako im ime kaže, promenom statusa privrednog društva. To nisu, kako se često misli, promene koje se odnose na adresu sedišta ili pretežnu delatnost privrednog društva. Ovo su promene o kojima ste možda čuli kao „preuzimanju kompanije“ ili „merge-ovanju sa drugom firmom“. Za uspešno poslovanje, možda nije potrebno da znate samostalno da izvedete statusnu promenu, ali je neophodno da znate šta one predstavljaju i kako se sprovode, kako biste znali šta Vam sve stoji na raspolaganju.\nPojam i vrste statusnih promenljivih\nZakon o privrednim društvima („Sl. glasnik RS“, br. 36/2011, 99/2011, 83/2014 – dr. zakon i 5/2015) definiše statusne promene kao postupak u kojem se jedno društvo (društvo prenosilac) reorganizuje tako što na drugo društvo (društvo sticalac) prenosi imovinu i obaveze, dok njegovi članovi u tom društvu stiču udele, odnosno akcije. Pravilo je da svi članovi društva prenosioca stiču udele/akcije u društvu sticaocu srazmerno svojim udelima/akcijama u društvu prenosiocu, osim ako se svaki član društva prenosioca saglasi da se statusnom promenom izvrši zamena udela/akcija u drugačijoj srazmeri, ili ako koristi svoje pravo na isplatu umesto sticanja udela/akcija u društvu sticaocu.\nKo može biti subjekt statusne promene?\nSubjekt statusne promene može biti jedno ili više društava iste ili različite pravne forme, npr. društvo s ograničenom odgovornošću se pripoji akcionarskom društvu. Važno je napomenuti da u statusnoj promeni ne može učestvovati društvo koje je u likvidaciji ili u stečaju, osim ako se statusna promena sprovodi kao mera reorganizacije propisana Zakonom o stečaju.\nVrste statusnih promena:\nPripajanje: kada se jedno ili više društava pripaja drugom društvu prenošenjem na to društvo celokupnu svoju imovinui obaveze, čime društvo koje se pripaja prestaje da postoji.\nSpajanje: kada se dva ili više društava spajaju osnivanjem novog društva i prenošenjem na to društvo celokupnu svoju imovinu i obaveze, a čime društva koja se spajaju prestaju da postoje.\nPodela: kada se društvo podeli tako što istovremeno prenosi celokupnu svoju imovinu i obaveze na:\ndva ili više novoosnovanih društava , u kom slučaju je reč o podeli uz osnivanje;\ndva ili više postojećih društava, u kom slučaju je reč o podeli uz pripajanje ili\njedno ili više novoosnovanih društava i jedno ili više postojećih društava , što bi bila mešovita podela.\nU svakoj od ove tri vrste statusnih promena društva koja prestaju da postoje to čine bez sprovođenja postupka likvidacije.\nIzdvajanje: kada se društvo podeli tako što prenosi deo svoje imovine i obaveza na:\njedno ili više novoosnovanih društava, u kom slučaju je reč o izdvajanju uz osnivanje;\njedno ili više postojećih društava, u kom slučaju je reč o izdvajanjuuz pripajanje ili\njedno ili više novoosnovanih društava i jedno ili više postojećih društava, što bi bilo mešovito izdvajanje.\nDruštvo nakon sprovedene statusne promene izdvajanja, nastavlja da postoji.\nAkti i dokumenti u vezi sa statusnom promenom\nKako bi se postupak statusne promene obavio pravilno, potrebno je da odbor direktora (odnosno nadzorni odbor ako ga društvo ima) pripremi sledeće akte i dokumenta:\nnacrt ugovora o statusnoj promeni, odnosno nacrt plana podele ako samo jedno društvo učestvuje u statusnoj promeni;\nfinansijske izveštaje, sa mišljenjem revizora i sa stanjem na dan koji prethodi danu donošenja odluke skupštine o statusnoj promeni najviše šest meseci;\nizveštaj revizora o izvršenoj reviziji statusne promene. Naime, na zahtev društva koje učestvuje u statusnoj promeni, nadležni sud u vanparničnom postupku imenuje revizora radi revizije ugovora o statusnoj promeni, odnosno plana podele. Nakon obavljene revizije, revizor je dužan da sačini izveštaj o statusnoj promeni, i dostavi ga svim društvima koja učestvuju u statusnoj promeni. Izveštaj se mora dostaviti u roku koji odredi sud, a najkasnije u roku od dva meseca od dana imenovanja revizora. Izveštaj o statusnoj promeni mora biti sačinjen u pisanoj formi, a sadrži mišljenje o tome da li je srazmera u skladu sa kojom se vrši zamena udela/akcija pravična i primerena.\nizveštaj odbora direktora (odnosno izvršnog odbora ako ga društvo ima), društvo koje sprovodi statusnu promenu sačinjava detaljan pisani izveštaj o statusnoj promeni, naročito unoseći u njega ciljeve koji se žele postići statusnom promenom, kao i podatke o značajnijim promenama imovine i obaveza društava koja učestvuju u statusnoj promeni, a do kojih je došlo nakon datuma sa kojim su izrađeni finansijski izveštaji.\npredlog odluke skupštine o statusnoj promeni.\nU slučaju da društvo nakon sprovedene statusne promene nastavlja da postoji, odbor direktora (odnosno nadzorni odbor ako ga društvo ima) priprema predlog odluke skupštine o izmeni osnivačkog akta, odnosno statuta u slučaju akcionarskog društva, a ukoliko statusnom promenom nastaje novo društvo, priprema predlog novog osnivačkog akta tog društva, a ako je to društvo akcionarsko društvo i predlog statuta tog društva.\nUgovor o statusnoj promeni – Ugovor o statusnoj promeni zaključuje se ako u statusnoj promeni učestvuju dva ili više društava, između svih društava koja učestvuju u statusnoj promeni, u pisanoj formi overe pred nadležnim organom.\nPlan podele – Ako samo jedno društvo učestvuje u statusnoj promeni odbor direktora (odnosno nadzorni odbor ako ga društvo ima), usvaja plan podele, koji mora biti sastavljen u pisanoj formi overe pred nadležnim organom.\nObaveštavamo o sproveđenju statusne promene\nObaveza objavljivanja – Nacrt ugovora o statusnoj promeni, odnosno nacrt plana podele, društvo objavljuje na svojoj Internet stranici ako je ima, i dostavlja registru privrednih subjekata radi objavljivanja na Internet stranici tog registra, najkasnije mesec dana pre dana održavanja sednice skupštine na kojoj se donosi odluka o statusnoj promeni. Ovako objavljeni nacrti moraju takvi i ostati neprekidno najmanje 60 dana od dana održavanja sednice skupštine na kojoj je doneta odluka o statusnoj promeni, a pristup tim nacrtima mora biti omogućen svim zainteresovanim licima bez obaveze identifikacije i bez naknade.\nObjavljivanjem nacrta ugovora o statusnoj promeni, odnosno nacrta plana podele, smatra se da su i poverioci društva obavešteni o statusnoj promeni.\nObaveza ličnog obaveštavanja poverilaca – Društvo je dužno da poveriocu koji je poznat društvu, a čija potraživanja iznose najmanje 2.000.000 dinara u protivvrednosti bilo koje valute po srednjem kursu Narodne banke Srbije na dan objave nacrta ugovora o statusnoj promeni, uputi i pisano obaveštenje o sprovođenju statusne promene, najkasnije 30 dana pre dana održavanja sednice skupštine na kojoj se donosi odluka o statusnoj promeni.\nOdlukom o statusnoj promeni skupština društva odobrava:\nplan podele koji je usvojio odbor direktora (odnosno nadzorni odbor ako ga društvo ima);\nugovor o statusnoj promeni, ako je taj ugovor zaključen do dana održavanja sednice skupštine\nnacrt ugovora o statusnoj promeni, ako taj ugovor nije zaključen do dana održavanja sednice skupštine.\nUkoliko kao rezultat statusne promene određeni članovi društva prenosioca postaju članovi društva sticaoca koji neograničeno solidarno odgovaraju za njegove obaveze, odluka o statusnoj promeni može se doneti samo uz njihovu saglasnost.\nZabrana stvaranja prividnog kapitala\nZakon članom 503. izričito propisuje da društvo sticalac ne može povećati svoj osnovni kapital kao rezultat statusne promene po osnovu udela/akcija:\nkoje društvo sticalac poseduje u društvu prenosiocu i\nkoje društvo prenosilac poseduje u društvu sticaocu.\nDruštvo sticalac ne može da izdaje akcije u zamenu za:\nakcije koje društvo sticalac poseduje u društvu prenosiocu, odnosno akcije koje za račun društva sticaoca drži treće lice u svoje ime;\nsopstvene akcije društva prenosioca, odnosno akcije koje za račun društva prenosioca drži treće lice u svoje ime.\nUdele/akcije koje društvo prenosilac ima u društvu sticaocu, a koji se kao rezultat statusne promene prenose društvu sticaocu, postaju sopstveni udeli, odnosno akcije društva sticaoca.\nIzuzetno, društvo sticalac može, ako je to predviđeno ugovorom o statusnoj promeni, odnosno planom podele, da članovima društva prenosioca zameni njihove udele, odnosno akcije sa udelima, odnosno akcijama koje društvo prenosilac ima u društvu sticaocu.\nPravne posledice satusne promene\nPravne posledice statusne promene nastupaju danom registracije statusne promene i to:\nimovina i obaveze društva prenosioca prelaze na društvo sticaoca;\ndruštvo sticalac postaje solidarno odgovorno sa društvom prenosiocem za njegove obaveze koje nisu prenete na društvo sticaoca, ali samo do iznosa razlike vrednosti imovine društva prenosioca koja mu je preneta i obaveza društva prenosioca koje je preuzeo;\nčlanovi društva prenosioca postaju članovi društva sticaoca, tako što se njihovi udeli/akcije zamenjuju udelima/akcijama u društvu sticaocu;\nudeli/akcije društva prenosioca, koji su zamenjeni udelima/akcijama u društvu sticaocu, poništavaju se;\nprava trećih lica, koja predstavljaju terete na udelima/akcijama društva prenosioca koje se zamenjuju za udele/akcije društva sticaoca prelaze na udele/akcije koje član društva prenosioca stiče u društvu sticaocu, kao i na potraživanje novčane naknade na koju ima pravo pored ili umesto zamene za te akcije/ udele;\nzaposleni u društvu prenosiocu koji su ugovorom o statusnoj promeni, odnosno planom podele raspoređeni u društvo sticaoca nastavljaju da rade u tom društvu u skladu sa propisima o radu;\ndruge posledice propisane zakonom.\nAko se statusnom promenom društvo prenosilac gasi, nastupaju i sledeće pravne posledice:\ndruštvo prenosilac prestaje da postoji bez sprovođenja postupka likvidacije;\nuzajamna potraživanja između društva prenosioca i društva sticaoca gase se;\nobaveze društva prenosioca prelaze na društvo sticaoca koje postaje novi dužnik u pogledu tih obaveza, a ako postoji više društava sticalaca, svako od njih supsidijarno odgovara za obaveze koje su prešle na ostala društva sticaoce do iznosa razlike vrednosti imovine društva prenosioca koja mu je preneta i obaveza društva prenosioca koje je preuzeo;\ndozvole, koncesije, druge povlastice i oslobođenja data ili priznata društvu prenosiocu prelaze na društvo sticaoca;\ndirektorima (odnosno članovima nadzornog odbora ako ga društvo ima), i zastupnicima društva prenosioca prestaju dužnosti i ovlašćenja, kao i punomoćja za glasanje u skupštini društva prenosioca.\nZaštita prava članova društva prenosnica\nPravo na doplatu – Član društva prenosioca koji smatra da je oštećen utvrđenom srazmerom zamene udela/akcija u društvu prenosiocu za udele/akcije u društvu sticaocu može tužbom nadležnom sudu protiv društva sticaoca, u roku od 30 dana od dana objave obaveštenja, tražiti isplatu novčane naknade. Ako sud u postupku po tužbi utvrdi da je tržišna vrednost udela/akcija koje je član društva prenosioca stekao u društvu sticaocu manja od tržišne vrednosti udela/akcija u društvu prenosiocu koje su bile predmet zamene, presudom će obavezati društvo sticaoca da tom licu isplati novčanu naknadu. Ova naknada ne može biti veća od 10% nominalne vrednosti njegovih zamenjenih udela/akcija u društvu prenosiocu (nominalna vrednost akcije je vrednost koja je kao takva utvrđena odlukom o izdavanju akcija).\nPravo na isplatu – Član društva prenosioca koji je bio nesaglasan sa odlukom o statusnoj promeni ima na otkup akcija, pri čemu je otkupna cena njegovih akcija utvrđena odlukom o statusnoj promeni. Ukoliko on smatra da otkupna cena ne odgovara tržišnoj vrednosti tih akcija, ili ako mu ta cena ne bude isplaćena, ima pravo podnošenja tužbe nadležnom sudu. Udeli/akcije otkupljene na ovaj način postaju sopstveni udeli, odnosno akcije društva sticaoca.\nČlan društva prenosioca ne može isticati druge zahteve prema društvu sticaocu.\nZaštita trećih lica\nZaštita poverilaca – Poverilac društva koje učestvuje u statusnoj promeni čije je potraživanje nastalo pre registracije statusne promene, i koji smatra da će statusna promena u kojoj učestvuje njegov dužnik ugroziti namirenje njegovog potraživanja, može u roku od 30 dana od dana objavljivanja obaveštenja , od strane njegovog dužnika zahtevati dobijanje odgovarajuće zaštite(npr. zaloga, jemstvo, izmene uslova ugovora i sl.).\nPoverilac društva prenosioca, odnosno društva sticaoca, ima pravo da ovu zaštitu zahteva od svog dužnika ili od društva sticaoca, odnosno društva prenosioca, samo ako je finansijska situacija društava koja učestvuju u statusnoj promeni takva da bi sprovođenje statusne promene ugrozilo namirenje njegovog potraživanja, pa je pružanje te zaštite neophodno radi obezbeđivanja položaja poverioca koji neće biti lošiji od položaja koji je imao pre sprovođenja statusne promene.\nZaštita od strane suda – Poverilac koji u roku od 15 dana od dana slanja zahteva za pružanje zaštite ne dobije odgovarajuću zaštitu ima pravo da tužbom nadležnom sudu protiv svog dužnika zahteva dobijanje odgovarajuće zaštite. Ovo pravo poverilac ima samo ako dokaže da je namirenje njegovog potraživanja ugroženo usled statusne promene.\nNa zahtev društva sud može odrediti privremenu meru zabrane sprovođenja statusne promene, ako nađe da je to neophodno i opravdano radi obezbeđivanja odgovarajuće zaštite za poverioca koji je podneo tužbu.\nDirektori društva (odnosno članovi nadzornog odbora ako ga društvo ima), koje učestvuje u statusnoj promeni solidarno su odgovorni članovima, odnosno akcionarima tog društva za štetu prouzrokovanu namerno ili krajnjom nepažnjom, akoja je nastala prilikom pripreme i sprovođenja statusne promene.\nTužba za naknadu ove može biti podneta u roku od tri godine od dana objavljivanja registracije statusne promene.\nPoslednja izmena dana\t1. septembra 2015. u 11:33\nOsnivanje ogranka domaćeg privrednog društva\nPravo 20. maja 2017.\nOgranak se najčešće osniva kako bi privredno društvo obavljalo delatnost u drugom gradu, dakle van mesta sedišta privrednog društva koje ga osniva, ili čak u više gradova osnivanjem više ogranaka. Ogranak se može osnovati prilikom osnivanja privrednog društva, ali može…\nPravo 11. septembra 2015.\nDruštvo sa ograničenom odgovornošću je najzastupljeniji oblik organizovanja društva kapitala. Ukoliko nameravate da Vašu firmu registrujete kao d.o.o. u kojoj nećete biti jedini član, to znači da ćete u skupštini društva odlučivati sa drugim članovima. Od izuzetnog je značaja da…